Australia oo garab weydiisatay dadka dalxiiska u jooga waddankeeda - BBC News Somali\nDadka dalxiis ahaanta ama oggolaanshaha shaqo ku jooga waddanka Australia ayaa loo fasaxay inay iska sii joogaan dalkaas haddii ay gacan ka geysanayaan gurmadka dabka ka kacay keymaha.\nMarkii hore, sharciga Australia wuxuu dadka dalxiiseyaasha ah iyo shaqaalaha ajaanibta ah siinayay oggolaansho dal ku gal oo lix bilood ah - laakiin hadda waxaa taas laga dhigay 12 bilood.\nKu simaha wasiirka socdaalka ee dalkaas ayaa sheegay in sharcigan cusub uu ku saabsan yahay "sidii ay Australia ku heli lahayd dad caawiya, ilaa intii ay heli karto".\nSida ay mas'uuliyiinta dowladda sheegeen, sharciyadan cusub ayaa dhaqan galay islamarkii lagu dhawaaqayba.\n"Dadkan reer Australia ee shaqada adag haya waxaa saameyn ku yeeshay dabkii dhawaan ka kacay keymaha, laakiin laga billaabo maanta waxay lix bilood oo dheeraad ah shaqaaleysiisan karaan dadka daxiiseyaasha ah iyo kuwa oggolaanshaha shaqada ku jooga, iyagoo ka caawinaya dadaallada ay ku jiraan xilligan adag", waxaa sidaas lagu yiri bayaan uu soo saaray wasiir Alan Tudge.\n"Taas micnaheeda waa in dadka dalxiiseyaasha ah ay gacan ka geysan karaan dib u dhisidda guryaha, xeyndaabyada iyo beeraha, waxay kaloo ka qeyb qaadan karaan burburinta dhismeyaasha la dayactirayo, dhulka qashinka dabka laga nadiifinayo iyo sidoo kale dib u habeynta biyo xireennada, waddooyinka iyo jidadka tareennada".\n'Waxaan rabnaa caawinaad loo dhan yahay'\nAustralia ayaa badanaa sanad kasta wuxuu dab ka kacaa keymaha, laakiin dabkii kacay xagaagii ugu dambeeyay ayaa lagu tilmaamay kii ugu xumaa ee dalkaas soo maray abid.\nXaalad deg deg ah ayaa lagu dhawaaqay bishii November ee sanadkii 2019-kii, wax roob ahna ma jirin ilaa laga soo gaaray bishan February, 2020-ka.\nRoobabkii da'ay bishan ayaa soo afjaray dabkii ka socday keymaha gobolka New South Wales, laakiin waxay sababeen fatahaado saameeyay qeybo ka mid ah Australia.\nSharciga cusub ee ay soo saartay wasaaradda socdaalka kuma koobna oo kaliya in dalxiiseyaasha ay kordhiyaan waqtiga ay joogayaan, balse wuxuu sidoo kale u ogolaanayaa inay codsadaan visa ay kusii joogi karaan sannad kale.\nHoray waxaa arrintan loogu fasixi jiray oo kaliya dadka gobollada ka shaqeeya - taasoo Mr Tudge uu sheegay in saddex meelood hal meel oo ka mid ah dadka ajaanibta ah ay sameyn jireen.\n"Geela haddey naceen annaga macaawino ahaan hannoo siiyaan"\nDab khatar ba’an ku haya magaalada ugu weyn Australia\nDabkii ka kacay Australia wuxuu dhibaato weyn u geystay dadka reer miyiga ah\nWuxuu wasiirka u sheegay Idaacadda 2GB in shaqada dhismaha ay hadda noqoneyso mid loogu xisaabtamo dadka ajaanibta ah ee ku sugan dalkaas, si ay iyaguna sii joogitaankooda u dheereeyaan.\n"Waxaa la sameeyay isbadallo badan oo lagu raadinayo dad dheeraad ah, sababtoo ah waxaan rabnaa in howshan aan loo kala harin", ayuu yiri wasiirka.\nWuxuu sheegay in dadkan ajaanibta ah qudhooda ay arrintan dani ugu jirto.\n"Ajaanibtu waxay doonayaan inay lacag helaan kaddibna ay waxay ku isticmaalayaan muddo gaaban, sidoo kalena bulshooyinka deegaanka way ka faa'iideysanayan xooggooda", ayuu yiri.\nWasiirka ganacsiga, dalxiiska iyo maalgashiga ee Australia, Simon Birmingham, ayaa sheegay in helitaanka dad dalxiiseyaal ah oo dheeri ah "ay gacan ka geysaneyso in ganacsigii deegaannada saameyntu gaartay dib loo soo nooleeyo".


Maxaa dhacaya markaad lacag u isticmaasho soo jiidashada haweenka? - Aayaha\nHome»XIRIIRKA IYO GUURKA»Maxaa dhacaya markaad lacag u isticmaasho soo jiidashada haweenka?\nWaxaa jira rag lacagtooda u isticmaala soo jiidashada haweenka. Si,kastaba, haweeneyda waxay kuu arkeysaa nin daciif ah haddii aad u isticmaasho lacag si aad u hanato qalbigeeda.\nWaa inaad barataa habab kale oo aad kusoo jiidan karto haweenka intaad u isticmaali lahayd dhaqaalahaaga.\nMaxaa dhaca markaad isticmaashid lacag si aad haweenka ugu soo jiidatid?\n1. — Nin kasta wuxuu rabaa inuu helo ama soo jiito haweeney wanaagsan. Isticmaalka lacagta way kugu adkeyneysaa inaad hesho gabar kugu habboon oo noloshaada farxad u keeneysa.\niska ilaali inaad lacag ka hadasho markaad isku dayeysid inaad hesho gabar wanaagsan.\n2. — Daacadnimada dhaqaale laguma iibsan karo. Ragga qaar kamid ah ayaa isku daya inay lacag ku hantaan qalbiga haweenka.\nMid kamid ah qaladaadka ugu xun ee aad sameyneyso ayaa ah inaad isku daydo inaad lacag siiso haweenka si aad u hanato qalbigeeda.\nDareen ahaan kuma kasbaneysid haweeneyda hadeey meesha taal lacag. Dabeecad wanaag, naxariis iyo kalsooni ayaad kusoo jiidan kartaa.\n3. — Marka gabar aad kusoo jiidato dhaqaale ama ay kugu soo raacdo dhaqaale dartiis jacaylkaas waa maanta iyo berri iyo intaad lacagta heysato.\nWaxaa loo baahanyahay inaad ogaato in gabartaas aysan kugu soo raacin jacayl dhaba iyo rabitaan isla markaana aad kusoo wadatay awoodda lacagta oo danta ay leedahay uu yahay dhaqaale.\nLacagtu way dhamaaneysaa balse waxaad ogaataa in gabadhaas ay kaaga dhaqaaqeyso halka ay lacagta kaaga go,do ama maalintaad shiid noqoto ay kaa tageyso, sidaa darteed iska ilaali inaad haween lacag kusoo jiidato.\nSiyaabaha Lagu Xakameeyo Walaaca Lasoo Gudboonaada Lamaanayaasha\nWhat no one tells you about sleeping with your ex\nQUOTES EVERY SINGLE WOMAN WHO NEEDS LOVE SHOULD KNOW\nTwo women in Busia exchange husbands to gain happiness


Sweden oo cambaareysay dowlada Masar | Somaliska\nWasiirka arimaha dibeda Sweden Carl Bildt ayaa cambaareeyay dowlada Masar sida ay ula dhaqmeyso dadka mudaharaadayaasha ah asagoo sheegay xooga ay dowlada isku dayayso in ay wax ku maamusho in aan la aqbali karin. Wasiirka ayaa sheegay in Dowlada Masar looga fadhiyo in doorashada bisha September ay u dhacdo qaab ay dadku ku qanacsanyihiin. Dhinaca kale wasaarada ayaa kula talisay dadka haysta dhalashada Sweden ee doonaya in ay u safraan Masar in ay ka fogaadaan waayo xaalada oo sii cakirantay.\nWasiirka arimaha dibeda Sweden Carl Bildt ayaa cambaareeyay dowlada Masar sida ay ula dhaqmeyso dadka mudaharaadayaasha ah asagoo sheegay xooga ay dowlada isku dayayso in ay wax ku maamusho in aan la aqbali karin.\nWasiirka ayaa sheegay in Dowlada Masar looga fadhiyo in doorashada bisha September ay u dhacdo qaab ay dadku ku qanacsanyihiin.\nDhinaca kale wasaarada ayaa kula talisay dadka haysta dhalashada Sweden ee doonaya in ay u safraan Masar in ay ka fogaadaan waayo xaalada oo sii cakirantay.


Xog: Qaar ka mid ah xubnihii cabashada laga keenay ee guddiyada doorashada oo awood lagu soo celinayo - Caasimada Online\nHome Warar Xog: Qaar ka mid ah xubnihii cabashada laga keenay ee guddiyada doorashada...\nXog: Qaar ka mid ah xubnihii cabashada laga keenay ee guddiyada doorashada oo awood lagu soo celinayo\nMuqdisho (Caasimada Online) – Faro-gelin xooggan ayaa lagu billaabay guddiga heerka wasiir ah ee Ra’iisul Wasaare Rooble uu u xil saaray baaritaanka xubnaha guddiga doorashada ee ay cabashada ka keeneen Midowga Musharaxiinta kuwaas oo gaaray illaa 67 xubnood, sida ay ogaatay Caasimada Online.\nWaxay kadib warbixintooda usoo gudbin doonaan ra’iisul wasaaraha oo kadib gaari doona go’aanka kama dambeysta ah.\nIlo-wareedyo lagu kalsoon yahay ayaa Caasimada Online u sheegay inay dood adag ka taagan tahay xubnaha laga saarayo guddiga iyo qaarka lagu reebayo ayada oo durba ay soo baxeen shakhsiyaad awood ku dhex leh dowladda oo difaacaya xubnaha qaar ee cabashada laga keenay.\nWararkii ugu dambeeyey ayaa sheegay in guddiga ay u hoggaansameen cadaadiskan, ayna qorsheynayaan inay soo celiyaan xubnaha qaar oo ay ka mid yihiin shaqaale dowladeed iyo saraakiil sirdoon.\nArrintan ayaa haddii ay dhacdo dhaawici karta kalsoonidii madax-banaani ee lagu qabay ra’iisul wasaare Rooble oo iminka wajahaya imtixaankiisa koowaad ee maareynta doorashada iyo abuurida jawi kalsooni geliya dhinacyada siyaasadda.\nSoo-celinta qaar ka mid ah xubnihii cabashada laga keenay ayaa meesha ka saari karta in la helo guddi doorasho oo dhex dhexaad ah oo lagu wada qanacsan yahay.


March 2020 – Kalfadhi\nWaa kuwee musharixiinta Guddoonka Baarlamaanka Koonfur-Galbeed ee khudbadahooda maanta la dhegeystay?\nMarch 31, 2020 March 31, 2020 Hassan Istiila\nAjandihii kulanka maanta ee xildhibaannada Baarlamaanka labaad ee maamulka Koonfur Galbeed, ayaa ahaa dhageysiga khudbadaha musharixiinta Guddoonka Baarlamaanka. Kulanka waxaa uu ku furmay 95 mudane, midna kama maqneen xildhibaannada Baarlamaanka oo guud ahaan ka kooban 95 xildhibaan. Musharixiinta Guddoonka Baarlamaanka Koonfur Galbeed ee ah shan musharax, ayaa jeediyey khudbadahooda musharaxnimo, kuwaas oo kala ahaa. 1: Xildhibaan Cali Saciid Fiqi oo u taagan qabashada xilka Guddoomiyaha Baarlamaanka 2: Xildhibaan Maxamed Cabdiraxmaan Nuur oo doonaya xilka Guddoomiyaha Baarlamaanka. 1: Xildhibaan Aamina Isaaq Maxamed oo u taagan xilka guddoomiye kuxigeenka 1aad ee Baarlamaanka…\nMaxey ka wada hadleen guddiga Baarlamaanka ee sharciga doorashooyinka iyo guddiga doorashooyinka Qaranka? \nMarch 31, 2020 Hassan Istiila\nGuddi-wadajirka ku meel-gaarka ah ee soo diyaarinta xeerarka dhamaystirka sharciga doorashooyinka Qaranka ayaa oo kulamo is-daba joog ah ka wada Magaalada ayaa kulan kula yeeshay xarruunta Guddoonka iyo Guddiyadda ee Villa Hargeysa Guddiga Madaxa-Banaan ee Doorashooyinka Qaranka. Kulanka waxaa Shir guddoominaayay guddoomiyaha Guddi-wadajirka ku meel-gaarka ah ee soo diyaarinta xeerarka dhamaystirka sharciga doorashooyinka Qaranka Madane Ibraahim Isaaq Yarroow. Kulanka uu guddiga la yeeshay guddiga Madaxa-banaan ee doorashooyinka qarankaa ayaa ahaa latashiyo iyo isxog-wareysi ku aadan 4ta xeer ee guddiga loo soo xilsaaray in ay kasoo shaqeeyaan ee kala ah. I.…\nMarch 30, 2020 Hassan Istiila\nGuddiga Wadajirka ah ee dhameystirka Xeerka Doorashooyinka Qaranka ee Baarlamaanka Federaalka Soomaaliya ayaa gellinkii dambe ee shalay kulan la qaatay Mas’uliyiinta Wasaaradda Arrimaha Gudaha ee Xukuumadda Federaalka Soomaaliya. Guddiga iyo Wasaaradda ayaa ka wada hadlay arrimaha Muhiimka u ah dhameystirka Xeerka Doorashooyinka Qaranka oo ay kamid yihiin afarta Xeer ee loo xil-saaray Guddiga Wadajirka ah,kuwaas oo kala ah. Xeerka Deegaameeynta Kuraasta. Xeerka xaqiijinta Qoondada Haweenka. Xeerka Doorashada xubnaha labada Aqal ee kasoo jeeda Gobolladda Waqooyi(Soomaaliland). Xeerka xaquuqda metelaada gobolka Banaadir. Xubnaha Guddigaan ayaa horey waxaa ay ula kumeen Guddiga madaxa…\nMadaxtooyada JFS waxa ay ka tacsiyeynaysaa geerida xanuunka leh ee Guddoomiyihii Gobolka Nugaal Marxuum Cabdisalaan Xasan Xirsi (Gu’ Jir) oo u geeriyooday dhaawac kasoo gaaray qaraxii bahalnimada ahaa ee caawa ka dhacay magaalada Garoowe. Qoraal uu faafiya Agaasimaha Warfaafinta madaxtooyada Qaranka Mudane Cabdinuur Maxamed Axmed ayaa lagu sheegay in Madaxweyne Maxamed Cabdullaahi Farmaajo oo khadka taleefanka kula xiriiray Madaxweynaha Dowlad Goboleedka Puntland Mudane Siciid Cabdullaahi Dani uu geerida marxuumka uga tacsiyeeyay bulshada iyo Maamulka Puntland iyo guud ahaan shacabka Soomaaliyeed, waxa uuna Alle caafimaad deg-deg ah u weydiiyay dhammaan dadkii…\nMarch 29, 2020 Hassan Istiila\nMaamulka Koonfur-Galbeed ayaa isku diyaarinaya qabashada doorashada guddoonka Baarlamaanka ee dowlad-gobolleedka maamulkaasi, kaddib markii dhawaan lasoo dhisay xildhibaannada Baarlamaanka labaad ee maamulkaasi. Magaalada Beydhabo, waxaa maanta ka soconaya is-diiwaangallinta musharixiinta guddoonka baarlamaanka maamulkaasi. Shalay guddiga doorashada goddoonka baarlamaanka Koonfur galbeed ayaa soo saaray jadwalka murashxiinta u taagan qabashada xilka guddoomiyaha iyo ku-xigeenka ee baarlamaanka dowlad goboleedka Koonfur galbeed, waxaana wali jirin murrashax wali si rasmi ah isugu soo sharaxay xilkaasi. Maalinta berito ah waxaa ku eg is diiwaangalinta murashaxiinta guddoonka baarlamaanka Koonfur galbeed, waxaana 1-da April la filayaa in ay…\nWasaaradda Waxbarashada ee Dawladda Federaalka ee Soomaaliya ayaa sheegtay inay dib ula wareegi doonto dugsiga sare ee 15 May oo ay gacanta ku hayaan ergada waxbarashada Masaarida ee Soomaaliya. Ergada Masaarida ayaa dugsigaasi waxa ay gacanta ku hayeen tan iyo sanadkii 2015-kii markaas oo maamulkiisa lagu wareejiyay. Wasaaradda Waxbarashada ee Soomaaliya ayaa sheegtay in loo baahday iskuulka si loogu badallo dugsiga tababbarka macalalimiinta gabdhaha, kaas oo soo saari doona hablaha macalimiinta ka noqon doona dugsiyada hoose iyo dhexe ee waddanka. Wasiirka Waxbarashada Cabdillahi Goodax Barre oo wareysi siiyay BBC-da ayaa…\nXildhibaan Mahad Salaad oo sheegay amar lagu raali gelinayo Itoobiya in lagu xiray Iskuulkii 15 May ee dowlada Masar maamuleysay\nMarch 28, 2020 Hassan Istiila\nXildhibaan Mahad Salaad oo kamid ah Golaha Shacabka ee Baarlamaanka Soomaaliya, ayaa sheegay in amarka lagu xirayo Iskuulkan uu yahay mid lagu raalli gelinayo dowladda Itoobiya. Mudane Mahad, ayaa ka hadlay go’aanka dowladda Soomaaliya kula wareegeyso Iskuulka 15 May ee ku yaalla degmada Warta Nabadda (Ex Wardhiigley), waxaana Iskuulkan maamula Guddiga waxbarashada iyo Tacliinta dalka Masar. “Amar lagu raali gelinayo Itoobiya oo lagu xiray Iskuulkii 15 May ee dowlada Masar maamuleysay, ardayda dhigatana lacag la’aan wax lagu bari jiray! Horay hadii Qalbi Dhagax loogu dhiibay. Dekadihii dalka lagu wareejiyay. Qaraarkii…\nMadaxweyne Farmaajo “Dadka Soomaaliyeed waxaan ugu baaqayaa in ay u hoggaansamaan talooyinka caafimaad ee badqabkooda.”\nMadaxweynaha Jamhuuriyadda Federaalka Soomaaliya Mudane Maxamed Cabdullaahi Farmaajo ayaa ugu baaqay shacabka Soomaaliyeed in ay mideeyaan cududdooda iyo awooddooda, una istaagaan sidii ay dalkooda uga samata-bixin lahaayeen duruufaha caafimaad ee caabuqa Coronavirus uu dhaxal siiyey dalal badan oo caalamka ah. Madaxweynaha ayaa tilmaamay in shacabka iyo dowladda Soomaaliyeed ay si weyn uga murugoodeen dadka Soomaaliyeed ee qurbaha ugu geeriyooday cudurkan, isaga oo Alle caafimaad deg-deg ah u weydiiyey dadka kale ee bukaanka ah. Madaxweyne Maxamed Cabdullaahi Farmaajo ayaa si gaar ah ducada ugu xusay Raiisul Wasaarihii Hore ee Soomaaliya Mudane…\nXildhibaan Mahad Salaad “Madaxweyne Ahmed Qoor-Qoor, waa nin dhiirran oo isku wadi kara dadka iyo deeggaanka Galmudug”\nMarch 26, 2020 Hassan Istiila\nXildhibaan Mahad Salaad oo kamid ah golaha shacabka ee Baarlamaanka Soomaaliya, oo magaalada Dhuusamareen ee xarunta maamulka Galmudug kula kulmay, madaxweynaha cusub ee maamulkaasi, ayaa sheegay in Axmed Cabdi Kaariye Qoor-Qoor uu yahay madaxwyne isku wadi kara dadka iyo deeggaanka Galmudug. Xildhibaanka ayaa horay uga mid ahaa siyaasiyiintii kasoo horjeeday, hanaankii lagu doortay madaxweyne Axmed, waxaana hadda ay u muuqataa in aragtida xildhibaanka ay wax iska bedeleen. Mahad Salaad, ayaa sheegay in madaxweynaha ay kala shaqeyn doonaan arrimaha dib-u-heshiisiinta iyo in dadka reer Galmudug ay is-qaataan. “Madaxweynaha waxaa uu ku…\nMadaxweyne Farmaajo oo bogaadiyay heerka ay mareyso deynta cafinta\nMadaxweynaha Jamhuuriyadda Federaalka Soomaaliya Mudane Maxamed Cabdullaahi Farmaajo oo bogaadiyey guusha shacabka iyo dowladda Soomaaliya ay ka gaareen barnaamijka Deyn Cafinta ayaa soo dhaweeyey heerka sare ee uu gaaray xiriirika iskaashi ee DFS iyo Hay’adaha Maaliyadeed ee Adduunka. Madaxweynaha ayaa tilmaamay in dowladda ay ka go’an tahay sii amba-qaadidda dadaallada horumarinta dhaqaalaha dalka, waxa ayna Soomaaliya qorsheynaysaa in ay xubin ka noqoto Hay’adda Dammaanad-Qaadka Caalamiga ah (Multi-Lateral Investment Guarantee Agency), oo ah tallaabo kale oo xoojineysa in dalkeenna ay ku soo hirtaan malgashadeyaasha caalamiga iyagoo aan walwal ka qabin masiirka…


Qolka Lebbiska Ee Uu Ka Dhex Ooyey, Difaacii Uu Ka Ciyaaray\nBy axadle Last updated Jun 1, 2020\nMiyaad hore ula socotay in Mohamed Salah uu ka ciyaari jiray difaaca markii uu da’yarta ahaa? Miyaad se haysay xogta qofka sababta ugu ahaa inuu booskaas beddelo oo uu weerarka yimaaddo?\nArsenal Oo Jug Culus Gaadhsiisay Liverpool, Arteta Oo Farxad\nQiimaynta Ciyaartoyda Kulankii Man City & Bournemouth –\nXiddiga Liverpool ee Mohamed Salah ayaa lasoo bandhigay xaqiiqada booskii uu ka ciyaari jiray markii uu da’yarta ahaa ee uu ciyaaraha ku cusbaa, ka hor intii aanu noqonin laacibka ay dunidu taqaano ee goolasha badan dhaliya, isla markaana qaybta weyn kasoo qaatay guushii Champions League ay Liverpool ka gaadhay labadii xili ciyaareed ee ugu dambeeyey iyo hanashada Premier League ee ay kaabiga u saaran tahay.\nMohamed Salah oo ay da’diisu yarayd, ayaa ka mid noqday kooxda El Mokawloon FC oo uu kulliyadeeda magaalada Qaahira ku biiray, isaga oo markaas ka ciyaarayay difaaca, laakiin El Shishiny oo ahaa tababarihii kooxdaas yaryarka ahayd ee kulliyadda ku carbinayay, ayaa waxa uu si fiican u daraaseeyey halka uu Mohamed Salah ku fiican yahay inuu ka ciyaaro.\nSalah waxa uu markaas ka dheelayay booska baasha bidix ee difaaca, waxaana uu El Shishiny geeyey garabka weerarka ee dhinaca bidixda, halkaas oo markiiba uu ku muujiyey awoodda uu u leeyahay inuu isku muujiyo booskaas.\nTijaabada uu sameeyey Eel Shishiny waxay nqootay mid guuleysatay, waxaanu markiiba Mohamed Salah muujiyey inuu leeyahay tayo dhinaca weerarka ah oo uu kaga wanaagsan yahay hab-difaaca.\nMohamed Salah oo ku noolaa tuulada Nagrig oo duleedka Qaahir ku taalla, waxa uu maalin kasta geli jiray safar afar saacadood ah oo uu ku tegayay kooxdiisa El Mokawloon si uu tababarka ugula soo qaato, waxaanu nasiib wanaag gacantiisa galay El Shishiny oo ka caawiyey inuu noqdo ciyaartoyga uu maanta yahay, waxaanu horyaalka waddanka Masar ee Egyptian Premier League uu kulankiisii ugu horreeyey saftay isaga oo 17 jir ah sannadkii 2010.\nBuug uu qoray tababare El Shishiny ayaa waxa uu tuducyo ka mid ah kusoo qaatay sidii uu Mohamed Salah uga dhigay ciyaartoyga maanta la garanayo ee wacdaraha ka dhigaya horyaalka Premier League iyo tartanka Champions League.\n“Tababareyaal badan ayaa sheegan doona inay caan ka dhigeen laakiin waxaan ogahay inay aniga i hoos imanayaan.” Ayuu buuggiisa ku yidhi El Shishiny, sida uu soo xigtay wargeyska The Impartial.\nSalah oo da’yar oo orodka dheeraynaya ayaa heerka koowaad yimid, waxaanu markiiba xiiseeyey Al Ahly iyo Zamalek, laakiin umay suurtogelin inuu ku biiro labada kooxood ee ugu awoodda badan Masar.\nEl Shishiny waxa uu sheegay in xiddiga Liverpool aanu ku fiicnayn booska difaaca bidix, halkaas oo ay joogeen afar ciyaartoy oo kale oo uu isagu booska kasii sugayay, sidaana uu ku go’aansaday inuu ku tijaabiyo weerarka oo uu isku muujiyey.\n“Aniga ayaa ku taliyey in la geeyo kooxda koowaad ee El Mokawloon. Mohamed Wuxuu markaas ka ciyaarayay difaaca bidix ee kooxdayda, laakiin waxaan ku fikiray inuu kaga fiicnaanayo weerarka. Waqtigaas, muu ahayn ciyaartoyga ugu mudan booska bidixda fifaaca, waxaananu haysanay afar ciyaartoy oo kale oo uu isagu booska kasii sugayay, sidaa darteed ayaan go’aansaday inaan ku tijaabiyo meel kale, waxaanan geeyey dhinaca midig ee weerarka.” Ayuu yidhi El Shishiny.\n“Mar walba wuuu orod badnaa, waxaanu helayay booska ugu wanaagsan xattaa haddii uu lumiyo fursadaha qaarkood.” Ayuu raaciyey tababaruhu.\nEl Shishiny waxa kale oo uu soo bandhigay sida uu Mohamed Salah hammuunta ugu qabay gool-dhalinta, taas oo ah astaan illaa hadda kasoo muuqata oo aanu jeclayn inuu kubadda dhiibo marka uu goolka ku dhow yahay.\n“Waxa jirtay ciyaar aanu la dheelnay ENNPI oo aanu kaga guuleysanay 4-0, waxaanu Mohamed helay saddex fursadood oo uu goolal ku dhalin karayay, laakiin mid walba wuu khasaariyey. Ciyaarta kaddib, waxaan ugu tegay qolka tababaraha isaga oo ooyaya, waxaan weydiiyey isaga, ‘Maxaad la ooyeysaa?’ wuxuu igu yidhi ‘Sababtoo ah maanta gool maan dhalinin.’” Ayuu yidhi tababaruhu.\nIsaga oo hadalkiisa sii wata, waxa uu El Shishiny yidhi: “Qof kasta oo kale oo kooxda wuu faraxsanaa sababtoo ah guusha laakiin isagu wuu murugaysnaa. Waxaan u sheegay, ‘Ha werwerin, adiga ayaa xili ciyaareedka dambe noqon doona laacibka ugu goolasha badan.’ Wuxuuna ku dhamaystay 30 gool.”\nLaba sannadood oo uu u ciyaaray El Mokawloon kaddib, Salah waxa uu u dhaqaaqay qaaradda Yurub oo uu ku biiray kooxda FC Basel ee reer Switzerland oo uu uga sii gudbay Chelsea, Fiorentina iyo AS Roma ka hor intii aanu Liverpool tegin oo uu sannadkiisii saddexaad ku qaadanayo.\naxadle 3261 posts\nBest US infectious sicknesses professional Fauci calls…\nRussian police detain over 140 anti-Putin protesters in…\nCombat over US Huawei sanctions accentuate China’s…\nManchester City Oo Guul Cidhiidhi Ah Ka Gaadhay…\nPrev Next 1 of 1,987


Liiska musharixiinta beelaha waqooyi ee maanta u tartameeysa doorashada Aqalka hoose – Bulshoweyn Online | Your Source Of News And Entertainment\nLiiska musharixiinta beelaha waqooyi ee maanta u tartameeysa doorashada Aqalka hoose\nWaxaa maanta markale xarunta gaadiidka ciidanka booliska ee magaalada Muqdisho dib uga bilaabanaya doorashada xildhibaanada Aqalka hoose ee beelaha gobolada waqooyi ee Somaliland, kadib markii muddo maalmo ah la hakiyay khilaaf jiray awgeed.\nKulan waqti badan qaatay oo ay si wadajir ah u yeesheen guddiyada doorashooyinka heer federaal iyo kan Somaliland ayaa ugu dambeyn la isku raacay in maanta oo Isniin ah dib loo bilaabo doorashada. si aysan howlaha dib u dhac kale ugu imaanin.\nIlaa 20 xildhibaan ayaa ilaa iyo haatan la doortay xildhibaanada cusub ee beelaha gobolada waqooyi u matalaya Aqalka hoose, inkastoo guddiga doorashooyinka ay laaleen qaar ka mid ah xildhibaanadaasi.\nTirada weli harsan ayaa gaaraya 26 xildhibaan, waxayna wadarta guud noqonayaan 46 xildhibaan oo Aqalka hoose u matali doona beelaha dega gobolada waqooyi ee Somaliland.\nDhinaca kale, doorashada maanta waxaa lagu tartami doonnaa ilaa lix kursi oo labo ka mid ah ay si gaar ah ugu tartamayaan haween kaliya, waxaana saacadaha soo socdo la filayaa in si toos ah ay doorashadu u bilaabato.\nHoos ka aqriso magacyada iyo beelaha ay kasoo jeedaan musharixiinta maanta tartamaysa


Allgedo.com » Aniga iidaaya – By Axmed Sheekh Cabdiraxman (Axmed Towfiiq)\nHome » Rayi » Aniga iidaaya – By Axmed Sheekh Cabdiraxman (Axmed Towfiiq) Print here| By: allgedo.com:\nMonday, May 21, 2012 //\n1 Jawaab Akhristayaasha sharafta leh waa taxanaheenii runsheeg ee aan ku falanqayn jirnay arimaha bulshadda gar ahaan erayada cajaaibka leh ee soomalida maanta, intaa kadib Iidaaya sheekada dulucdiyo ujeedada aan xiribo dilaacshee.Xididka dhibka somalida majirto cid aan ka dharagsanayn xalada murugada leh ee soomaaliya. Waxaa hubaal ah in cid waliba cida kale eeda saarto marka saaxada fadhi ku dirirka taagantahay aniga iidaaya kan ugu muran badan ayaa ugu modan waxaa meesha ka baxay xishoodkii iyo kala danbayntii bulshada soomaaliyeed. Waxaa xadkii dhaafay xumaantii iyo xiqdigii xaalku wuxuu marayaa hadii aad ka horimaado waxay aniga ila tahay xadkii tolnimada waad jabisay, aniga ayaa mudan in an hadlo xalka umada soomaliyeed kaligay ayaa fahmi karo, tan reer tolkeena haba taaban waa waxaan tababarka u soo qaatay in aan cidna talo ka waydiin, talada umadaha waxay ka onkantaa wax iswaydiin iyo wada tashi, sidaas darteed waxaa layiri hadii talada loo dhiibo qof aan ehel u ahayn waa qiyaama gadoonkii hadaba akhristow meeqaad lakulantaa qof aan lafahmi karin waxa uu kahadlayo aqoona aan ulahay waxyaabaha naftiisa ka dhex guuxaya fikirkiisa?Waxaa xusid mudan in la is waydiiyo meeyay dadkii xishoon jiray, xaqana iska ilaalin jiray xaladana qiyaas kooban kaga gudbi jiray xogta rasmiga ah? Hadii aan jawaab ku siiyo reer ba’ay yaa leh. Beesha caalamku intay badbaadin kartaa magac been ah ninkii buur la fuula beesha calamkana beeso waydiistay, kirishbooy badana been ku afuufa si ay meelaha ay ooga buuqaan waa ba’a iyo hooga bulshada soomaaliyeed bohosha ay ku sii jeedo, badbaado alaa leh beenay waa run.Waxaa xusid mudan in ay jiraan dad aan wax dan ah k alahayn dalka iyo dadka intaba kala jeclayna dhib iyo dheef waxa ay la kulmaan kaliya waxaa qoseeya in asaga magac la siiyo mid qabiil ama siyaasi ama diimeed. Waxaa la marayaa xili adag marka laga eego dhinacyo badan, sida arimaha bulshada, siyaasada, diinta cidee mudnaanta leh oo matali kara masiirka umadeed ee guracmay kadib markii uu gacanta u galay daad aan ehel u ahayn. Waxaa hubaal ah qof waliba isaga ayaa sax ah, dhibaatada somaliyana kama qayb qaadan reerkiisa ayaa xalka soomaliya gacanta ku haya hadii isaga loo daayo dadku sidaa ma noqdeen dibindaabyada waxaa sababay taladayda markii la diiday duqeena uwayn danbi kama dhaco ma han duqa ree qorac oo kali.Soomalidu waxay ku maahmahdaa walaalo isneceb way xoola yareeyaan ama way xabaalo badiyaan markii aan isnacnay waan xabaalo badinay in kasta oo ay jiraan daad xoola yareeyay iyo kuwa xoola badiyaay intaba.\nXalku xagee ku jiraa umad kasta waxay leedahay wax ay wada ilaalsato ee ka dhaxeeyo cidwalbana ay ilaaliso. Waxaa meesha ka baxay arinkaas kadib markii wax kasta la baabashay. Waxaa soo baxay dad raadinahayo kaliya wixii dantooda ku jirto.\nQore: Axmed Sheekh Cabdiraxman (Axmed Towfiiq)\nAniga iidaaya – By Axmed Sheekh Cabdiraxman (Axmed Towfiiq) " dalabey says:\tJune 2, 2012 at 8:11 am\twaa talo wanaagsan walaalkana wuuku mahadsanyahay taladiisa


Cabdiraxmaan C/shakuur oo dowlada Qatar ku eedeyay duminta dowlad goboleedyada - Ceelhuur Online\nHome > Wararka Maanta > Cabdiraxmaan C/shakuur oo dowlada Qatar ku eedeyay duminta dowlad goboleedyada\nSeptember 29, 2019 Duceysane428\nC/raxmaan C/shakuur ayaa ku eedeeyay dowladda Qatar inay dhaqaale ku bixineyso duminta dowlad goboleedyada, lana caburinayo mucaaradka.\n“Qatar baaq nabadeed oo afka baarkiisa kama rabno ee waxaa ka dalbaneynaa inay joojiso lacagta kaashka ee ay ku maalgelineyso maamulka Farmaajo oo lagu duminayo dowlad goboleedyada, lana caburinayo Mucaaradka, laguna laaluushayo Hey’addaha dastuuriga ah ee la xisaabtami lahaa Xukuumadda”ayuu yiri C/raxmaan C/shakuur.\nSidoo kale waxaa uu ku eedeeyay dowladda Qatar inay maalgelisay warbixin laga qoray xaalada xuquuqda aadanaha Soomaaliya.\n“Qatar waxay maalgelisay warbixin laga qoray xaalada xuquuqda aadanaha Soomaaliya si loo qurxiyo sumcada maamulka Villa Somalia ee ay Qatar maalgeliso, si loo qurxiyo sumcada maamulka Villa Somalia ee ay Qatar maalgeliso, sida uu hadalka u dhigay, Qatar wax kale kama rabno ee maalka faasidka ha naga dayso”ayuu mar kale yiri.\nDowladda Qatar ayaa dhowaan ugu baaqday dhinacyada isku haya Siyaasadda Soomaaliya inay meel iska dhigaan, isla markaana wadajir uga qeyb qaataan dadaalada geeddi socodka Soomaaliya, waxaana ay sheegtay in shirka Kooxda Xiriirka Soomaaliya ee Ururka Iskaashiga Islaamka uu bisha soo socota ka dhici doono magaalada Doxa ee dalka Qatar.\nDowlada federaalka oo fasaxday duulimaadyada rayidka ah ee kismaayo aada\nGolaha Wasiirada Koonfur Galbeed oo la ansixiyay


Saturday, November 17th, 2018 - 15:37:17\nKlopp oo horumarinta Origi guntiga u xirtay\n0 Thursday April 14, 2016 - 09:59:00\nLaacibka da'da yare e Divock Origi ayaa bandhig heer sare ah muujiyay, keddib tababarka adag ee xerada Melwood, Tababare Klopp ayaa lagu sheegay ninka dhabarka ka riixaya Horumarka ifaya ee Laacibku sameynayo, laacibkan weerarka ah ayaa u dhaliyay Liverpool labadii kulan ee u dambeysay 3 gool.\nYaa u soo bixi doona Semi finalka koobka Uefa ogoow kulamada caawa iyo Saacadda\n0 Thursday April 14, 2016 - 02:19:31\n(Kubadbile)- kulamo katirsan wareega siddeeda koobka uefa Europa League lugtiisa labaaad ayaa caawa ka dhici doona qaaradda.\nKlopp oo Ammaan dusha ka saaray Allen\n0 Monday April 11, 2016 - 10:05:09\nLiverpool tababaraheeda Jurgen Klopp ayaa waxaa uu Ammaan dusha ka saaray Joe Allen oo uu sheegayna in Europa League quarter-final kulanka ah uu ka hor tegi doono Borussia Dortmund.\nYaad ka taqaan Safkii ugu Fiicnaa Europa League\n0 Saturday April 09, 2016 - 10:56:31\nSafkii Toddobaadka ee Europa League kooxdii ugu fiicneyd waa la soo saaray, dhaliyeyaasha Aritz Aduriz iyo Cédric Bakambu ayaa safdka gaaban kasoo muuqday.\nAqriso Natiijooyinka kulamada Uefa Ueropa League\n0 Friday April 08, 2016 - 01:35:34\n(Kubadbile)- Waxaa la ciyaaray kulamadi koowaad ee wareega siddeeda koobka Uefa Uerpoa League.\nFalanqeynta Dortmund vs Liverpool, Klopp oo ka hortegaya Kooxdiisii hore\n0 Thursday April 07, 2016 - 10:19:50\nKulanka ayaa ka mid ah kuwa xiisaha badan ee laga ciyaarayo Europa league, marka uu Jürgen Klopp isagoo wata Liverpool ka hor tago kooxdiisii hore.\nLiverpool oo 60-sano Rikoor u yiil Man Utd ka jebisay, Muxuu yahay?\n0 Saturday March 19, 2016 - 09:48:16\nLiverpool ayaa Taariikh Kooxeed oo heer Qaran ah u dhigtay Man Utd, kulankii Europa League ee labada Kooxood, waxayna noqotay kooxdii u horreysay ee reer England ah ee Manchester ka cirib tirta Koob Yurub ah muddo.\nOgoow kooxaha usoo baxay wareega Siddeeda koobka Uefa iyo Taariikhdooda\n0 Friday March 18, 2016 - 10:33:59\n(Kubadbile)-Kooxaha daka Spain ayaahogaamiaya siddeeda koox ee usoo gudubay rubuc dhammaadka kooba Uefa Europa league waxana usoo gudbtay 3 koox.\nLiverpool oo quusisay Man United ogoow natiijooyinka Uerpoa League ee Xalay\n0 Friday March 18, 2016 - 08:57:36\n(Kubadbile)- Kooxda Liverpool ayaa usoo gudubtay wareega sideeda koobkaUefa Ueropa League kadib marki ay barbaro 1-1 la gashay kooxda kooxda Manchester United oo ay kula ciyaartay garoonka Old Traford.\nHorudhaca kulanka Manchester United iyo Liverpool\n0 Thursday March 17, 2016 - 11:13:27\n(Kubadbile)-Manchester United iyo Liverpool waxa ay isla soo mareen waqtiyo waa weyn oo is xifaalina sanadihii tagay, laakiin hada waxa ay markii ugu horeeyey isku arkeen tartan yurub ah.\nOgoow Saacada la dheelayo kulamada Europa League ee caawa\n0 Thursday March 17, 2016 - 11:04:01\n(Kubadbile)- Waxaa caawa qaarada yurub ka dhici doona kulama ka tirsan lugta labad warega 16-ka koobka Uefa Ueropa League.\nRooney oo aaminsan in Europe League ay ku reebi karaan Liverpool\n0 Tuesday March 15, 2016 - 20:44:49\n(Kubadbile) Hogaamiyaha kooxda Manchester United Wayne Rooney ayaa aaminsan inay dhanka kale u rogi karaan guushii ay Anfield ku gaartay Liverpool lugtii koowaad oo Europe League toddobaadkii tegay.\nLiverpool oo guul taariikhiga ah ka gaartay Man United\n0 Friday March 11, 2016 - 10:03:28\n(Kubadbile)- Kooxda Liverpool ayaa 2-0 kaga adkaatay kooxda ay sida weyn u xafiltamaan ee man United lugta hore koobka Uefa Ueropa League wareegiisa 16-ka oo ay labada koox ku yeesheeh garoonka Anfiled.\nMilner oo shaki la gelinayo inuu cayaari karo kulanka Reds vs Red Devils\n0 Wednesday March 09, 2016 - 21:18:45\n(Kubadbile) Xiddiga qadka dhexe uga dheela kooxda kubadda cagta Liverpool James Milner ayaa shaki la gelinayaa inuu ka mid ahaan karo safka Reds oo habeen danbe Anfield ku soo dhaweyn doona kooxda Manchester United.\nTottenham oo u dheesha sida kooxaha Jarmalka\n0 Wednesday March 09, 2016 - 20:41:38\n(Kubadbile) Macallinka kooxda kubadda cagta Borussia Dortmund Thomas Tuchel ayaa aaminsan in kooxda Tottenham ay u dheesho habka kooxaha Jarmalku ay kubadda udheelaan.\nVan Gaal oo ka doonaya cayaartoydiisu inay cashir u dhigaan Liverpool\n0 Wednesday March 09, 2016 - 12:49:24\n(Kubadbile) Louis Van Gaal maareeyaha kooxda kubadda cagta Manchester United ayaa u soo jeediyay cayaartoydiisa inay ku qasban inay habeen danbe kasoo badiyaan Liverpool oo ay wada dheeli doonaan kulan ka tirsan wareega 16ka Uefa Europe League.\nAaladda goal-line technology oo la isticmaali doono geba gebada tartamada Yurub\n0 Friday March 04, 2016 - 18:12:53\n(Kubadbile) Xiriirka kubadda cagta Yurub ee Uefa ayaa baahiyay in xagaagan aaladda goal-line technology loo isticmaali doono geba gebada tartamada Champions League iyo Europe League.\nKulankii Manchester United iyo Liverpool oo dib loo dhigay\n0 Visits: 1007 | Thursday March 03, 2016 - 20:28:14\nKulankii Manchester United iyo Liverpool oo dib loo dhigay saacada la ciyaari doono kadib markii ay racfaan ka qaateen Kooxda United.\nSneijder oo doonaya inuu sii joogo kooxda tartamada Yurub laga mamnuucay, Galatasaray\n0 Thursday March 03, 2016 - 18:27:03\n(Kubadbile) Kubbad sameeyaha qaranka Holland Wesley Sneijder ayaa ku faraxsan inuu sii joogo kooxda Galatasaray oo laga ganaaxay tartamada Yurub.\nManchester United oo codsatay in dib loo dhigo kulanka ay ku aadan yihiin Liverpool\n0 Saturday February 27, 2016 - 21:11:52\n(Kubadbile) Horyaalka Europe League waxaa lugtiisa hore wareega 16 dhammaadka ku kulmi doona muruq weynayaasha Eplka Manchester United iyo Liverppool.


DHAGEYSO:Taliyeyeesh ciidamada qalabka sida ee Soomaaliya oo kulan yeeshay | Star FM\nHome Wararka Soomaaliya DHAGEYSO:Taliyeyeesh ciidamada qalabka sida ee Soomaaliya oo kulan yeeshay\nDHAGEYSO:Taliyeyeesh ciidamada qalabka sida ee Soomaaliya oo kulan yeeshay\nKulanka ayaa taliyeyaasha waxaa ay uga hadleen xaalada amni ee dalka sida loo wajahayo xaaladda ka taagan iyo sidii loo xaaiijin lahaa amniga dalka gaar ahaan Magaalada Muqdisho.\nTaliyaha Ciidanka Booliska Soomaaliyeed Janeraal Cabdi Xasan Maxamed (Xijaar) oo kulanka faah faahinayay ayaa sheegay inay diirada ku saareen arrimaha doorashooyinka amnigooda iyo sida looga gudbi lahaa isqab qabsiga arrinaha doorashooyinka la xiriira.\nSidoo kale waxaa uu sheegay in xaaladda amaniga ee dalka haatan yahay mid wanaagsan, isla markaana aysan kajirin sida dadka ay Baraha Bulshada wax ugu soo qorayaan, waxaana uu ka dalbaday bulshada Soomaaliyeed inay ciidamada kala shaqeeyan amaanka iyo hormarka wadanka.\nTaliye Xijaar aya intaas ku daray in shirkooda ay ku cadeeyeen in Ciidamadu ku filan yihiin Amniga dalka ayna sugayaan, sidoo kale uu sheegay in dalka Soomaaliya uu leeyahay cadaw Gudaha & dibadda ah, isla markaana ay dhici karto inay ka faa’iideystaan xilliga doorashada ee lagu jiro sidoo kalena shirkaan uu yahay mid caadi ah oo asbuuc kasta hal mar la qabto.\nUgu dambeyn Taliyaha Ciidanka Booliska Soomaaliyeed Janeraal Cabdi Xasan Maxamed (Xijaar) oo sidoo kale ah Guddoomiyaha Guddiga Amniga doorashooyinka Soomaaliya ayaa sheegay inay jiraan maamul Goboleedyo ay tageen si looga hubiyo amniga goobaha ay ku qabanayaan doorashada, sidoo kalenay qorsheynayaan inay tagaan dowlad goboleedyada kale ay tagaan si loo hubiyo Amnigooda.\nWuxuu sidoo kale Taliye Xijaar sheegay inaysan dhibaato jirin kala aragti duwanaantuna aysan saamayn doonin amaanka wadanka ayna shacabka garanayaan waxa ay dantu ugu jirto.\nKulanka ay maanta yeesheen taliyaasha ciidamada qalabka Sida ee Soomaaliya ayaa wuxuu kusoo aadayaa xilli dalka laga dareemayo khilaaf u dhaxeeyo Madaxweynaha Soomaaliya Maxamed Cabdullaahi Farmaajo iyo Ra’iisul Wasaaraha Xukuumadda Maxamed Xuseen Rooble ayadoo wararka qaar ay sheegayaan inuuu jiro dadaalo arintaas lagu dhamaynayo oo ay Bilaabeen qaar ka mid ah madaxda maamul goobleedyada Soomaaliya gaar ahaan Galmudug iyo koonfur Galbeed.\nNext articleHogaamiyeyeesha Galmudug iyo koonfur galbeed oo Muqdisho gaaray


Maxaa looga hadlay kulankii dhex-maray Guddiga Doorashooyinka Baarlamaanka iyo Guddoonka Baarlamaanka ee Hirshabeelle – Kalfadhi\nMaxaa looga hadlay kulankii dhex-maray Guddiga Doorashooyinka Baarlamaanka iyo Guddoonka Baarlamaanka ee Hirshabeelle\nGuddiga KMG ah ee soo diyaarinta sharciga doorashooyinka qaranka ee Golaha Shacabka ayaa xarrunta Baarlamaanka dowlad goboleedka Hirshabeelle kula kulmay Guddoomiyaha Baarlamaanka Hirshabeelle Sheekh Cismaan Barre Maxamed\nSidoo kale Guddiga ayaa la kulmay guddoomiye ku xigeenka labaad ee Baarlamaanka Canab iyo Guddiga joogtada ah ee Baarlamaanka Hirshabeelle.\nKullanka u-jeedkiisa ayaa ahaa sidii ay guddiga joogtada ah ee Baarlamaanka Hirshabeelle ay guddiga ay ugu soo bandhigi lahaayeen aragtiyadooda iyo tallooyinkooda ku aadan Sharciga doorashooyinka qaranka.\nGuddiga joogtada ah ee Baarlamaanka Hirshabeelle ayaa guddiga KMG ah ee soo diyaarinta sharciga doorashooyinka Qaranka ee Golaha Shacabka usoo bandhigay aragtiyadooda iyo tallooyinkooda ku aadan sharciga doorashooyinka qaranka.\nXildhibaan mMxamed Cumar Ceeymooy, oo ah guddoomiye ku-xigeenka guddiga ahna ku-simaha guddmiyaha guddiga, ayaa kaga mahadceliyay guddiga joogtada ah ee Baarlamaanka Hirshababeelle talooyinkooda iyo aragtiyadooda wanaagsan ee ku aadan sharciga doorashooyinka Qaranka.\nNuxurka khudbadii Madaxweyne Farmaajo ee furitaanka Kalfadhiga 6-aad?\nMuxuu Madaxweyne Farmaajo kaga hadlay khudbadii uu ka jeediyay munaasabadii casho-sharafta ee loo sameeyay Guddoomiyaha Baarlamaanka?


Askar Lagu Dilay Hubna Looga Qaatay Gobalka Baay. – Bogga Calamada.com\nAskar Lagu Dilay Hubna Looga Qaatay Gobalka Baay.\nWararka ka imaanaya gobalka Baay ee Konfur Galbeed dalka Somalia waxey sheegayaan in weerar qorsheysan uu ka dhacay qeybo ka mid ah gobalka kaasi oo lala beegsaday maleeshiyaat ka tirsan maamulka gaala raaca Shariif Sakiin.\nCiidamada Shabaabul Mujaahidiin waxey howlgal gaar ah ka fuliyeen Tuulo u dhaxeysa degmooyinka Qansaxdheere iyo Bardaale oo ka wada tirsan gobalka Baay,iyadoona faahfaahin laga helayo weerarkaasi qorsheysan.\nInta la xaqiijiyay weerarkaasi qorsheysan waxaa lagu dilay Saddex askari oo ka tirsan maleeshiyaatka maamulka Murtad Shariif,sidoo kale ciidamada Shabaabul Mujaahidiin ee weerarkaasi fuliyay waxey horay u sii qaateen Saddex-dii qori ee ay ku hubeysnaayeen saddex-daasi askari ee werarkaasi qorsheysan ay ku dileen.\nWeerarada ka dhanka ah ciidamada Kufaarta Xabashida Itoobiya iyo maleeshiyaadka maamulka Murtad Shariif Sakiin ayaa joogta ka ah gobollada Bay iyo Bakool waxaana xusid mudan in Mujaahidiinta Al Shabaab ay hareerayn kusoo rogtay inta badan magaalooyinka gumeysiga kujira ee gobolladaasi.


War Deg Deg Ah:Garaad Cabdirashiid Waraabe Dheere Oo Si Kulul Uga Hadlay Dilalka Laascaanood iyo Ciidamo Maanta La kala Qaaday – KHAATUMO NEWS\nGaraad Cabdirashiid Xaalada Laascaanood\nWar Deg Deg Ah:Garaad Cabdirashiid Waraabe Dheere Oo Si Kulul Uga Hadlay Dilalka Laascaanood iyo Ciidamo Maanta La kala Qaaday\nGaraad Cabdirashiid Waraabe dheere, oo kamid ah golaha dhaqanka Gobolada SSC ayaa Ka hadlay Rabshado ka dhacay maanta Gobolka sool Laascaanood kuwaas oo salka ku haya Dilal ka dhacay Xalay gobolka Sool Laascaanood.\nGaraad cabdrashiid Waraabe Dheere, Oo Ka hadlaya Xaalada Laascaanood ayaa yidhi’‘Laascaanood in Dulmiga iyo Dilalka Qarsoon siibato mooye yaraan maayo ilaa aynu noqono mulkiilayaasha dhabta ah ee Talada laascaanood markan saas ku leeyahay waa in aynaan hada ahayn mulkiilayaasha.”\nGaraadka oo hadlkiisa siiwata Aaya yidhi”Wey adag tahay in aad xal iyo nabad galyo aad hesho inta cid kale kuu maamulayso arimahaga Masiiriga ah mana dhacayso in laga baxo xaaladan lagu jiro inay ka sii xumaato mooye ilaa aynu talo caafimaad qabta la nimaano dibna gacanteena ugu soo celino masiirkeena hadaan nahay Reer SSC\n”Wali Miyaad Maqashay Buuhoodle waxaa ka dhacay Dil cidii gaysatay la garan waayay waa maya sababto ah talada Ayaa ku jirta gacanta Dadka Deegaanka .;\nLaascaanood iyo deegaankii kale dhulbahante taladiisa u gacan galiya cid kale waxaa xaqiiq ah in dilal iyo foolxumooyin badan oo taariikhi ah uu u noqon doono joogto.\nSida kaliye aynu uga Bixi karna waa inaan mideyna caqliga cududa, talada, kadibna waxaynu u noolaan doona si sharaf badan waxaynu garan doona waxa ina dilaya .Hadase maya garan maysi sababto ah cid kale ayaa ku haysa hogaanka waxaadna ku khasbanaan doonta in aad aqbasho Foolxumooyin badan\nDhanka kale Garaadku wuxuu ka hadlay Ciidan beeleedyo dhawaan ku dagaalamay Deegaano kamid ha gobolka sool kuwaaso ka soo kala jeeday Garoowe iyo Laascaanood oo maanta la kala qaaday.\n”Waxaan Bogaadinaya Talaabada koobaad ee loo qaaday xaga nabada ee Lagu kala qaaday Maanta Ciidan Beeleedyadii Ku dagaalamay Deegaanada Saax-maygaag iyo Sanga-jebiye, ee Gobolada Sool iyo Nugaal.”\nPrevious Post: Ciidankii Majeerten Oo Dib Looga Saaray Xuduudka Gobolka Sool\nNext Post: Shir Laascaanood Ka Dhacay Iyo Dhagarta Ku Duugan Maxaase Kala Socota Xubnaha Gudiga ah oo Qoorta Loo Galiyay Dhagar iyo cida ay la shaqeenayan Xog Culus Akhriso\nreerkani iyagaa is xareeyey sasab laa oga reer abtigay reer xididkay why why\nC/risaaq Cardoofe wuxuu ahaa ninkii hurinayay dhibka ka dhex jiray Boocame iyo Birta-dheer, wuxuu isku dirayay dad reer baadiye ah oo walaalo ah weliba waqti adag ku jira.\nSaacadiisii baa u timi isagoo colaad dad walaalo ah ka shaqaynayay .\nIlaahow Soomaali xaqa tus oo quluubtoodana isku soo jeedi.


Maraqa oo ka muuqda miiska Afurka waa muhim kaasi oo leh faa’ido caafimaad iyo nafaqo… – Hagaag.com\nMaraqa oo ka muuqda miiska Afurka waa muhim kaasi oo leh faa’ido caafimaad iyo nafaqo…\nPosted on 12 Maajo 2019 by Admin in Lifestyle // 0 Comments\nInkasta oo la isticmaalo maraqa waqti kasta oo sanadka ka mid ah, hadana in laga helo miiska afurka Ramadaanka waxay u leedahay dhadhan ka duwan oo khaas ah, gaar ahaan waxaa ku jira faa’ido caafimaad oo badan.\nMarka lagu daro wuxuu maraqa soo celiyaa qeyb ka mid ah biyaha aan u baahan nahay waqtiga Ramadaanka, maraqa diiran wuxuu u diyaarinayaa caloosha cuntada kale ee afurka. Sidoo kale waxaa laga helaa macdanaha jirkeena uu u baahan yahay.\nSi looga faa’iideysto maraqa, waa in maaddooyinka ku jira ay noqdaan kuwo waxtar leh, sida ku darida khudaar sida karootada, zucchini iyo basal waxay kordhiyaan qiimaha nafaqada.\nWaxaa sidoo kale lagu talinayaa in laga yareeyo dufanka subaga, si ay u yeelato dhadhan iyo faa’ido waxaa lagu talinayaa in maraqa laga yareeyo sidoo kale milixda halkeediina lagu bedelo dhirta ama xawaashka faa’idada leh.\nAfurka ka hor xusuusnow in maraqku uu yahay qayb muhiim ah ee afurka. Tusaale ahaan, Lentils ama Cadaska ayaa waxaa ku jira borotiinno badan waayo waxaa laga diyaariyey dalag. Haddii aad rabto inaad miisaankaaga ilaaliso, waxaad ku xisaabtami kartaa maraqa ku badan biyaha sida maraqa khudrada.


Philippe wuxuu ku dhawaaqay tartan caalami ah ee fallaadha - TELES RELAY\nACCUEIL » SIYAASADDA »Philippe wuxuu ku dhawaaqay tartan caalami ah ee fallaadha\nPhilippe wuxuu ku dhawaaqay tartan caalami ah ee fallaadha\nÉdouard Philippe ayaa Arbacadii ku dhawaaqay dhamaadka Golaha Wasiirada oo bilaabay tartan caalami ah oo dib loogu dhisi doono isgoyska Notre-Dame Cathedral, oo habeenkii isniinta ku soo booday.\nTartanka caalamiga ah iyo canshuur dhimista gaar ah: laba fikradood oo la ansixiyey inta lagu jiro Golaha Wasiirada si ay u caawiyaan dib u dhiska Notre-Dame Cathedral. Madaxa dawladda Édouard Philippe ayaa ku dhawaaqay Arbacada, 17 April, bilawga "tartan dhismaha caalamiga ah ee dib u dhiska xawaaraha" ee Notre-Dame de Paris, oo lagu gubay dabkii dhacay habeenkii Isniinta.\nHadafku waa in la siiyo "Notre-Dame talaabo cusub oo loogu talagalay farsamooyinka iyo qodobada waqtigeena", ayuu ku dhawaaqay, ka dib markii golaha wasiirrada loo cayimay dhismaha cathedral .\n>> Inaad akhrido: Notre-Dame de Paris: caqabadaha dib-u-dhiska\nRa'iisul Wasaaraha ayaa sidoo kale ku dhawaaqay in biilka la soo bandhigi doono todobaadka soo socda si uu u siiyo "qaabdhismeed sharci" ah oo loogu deeqo dib u dhiska Notre-Dame.\nbiilka wuxuu bixin doonaa% a 75 hoos canshuur gaar gaar ah oo loogu deeqo shakhsi ah si euros 1 000, dhanka ah 66% ka baxsan lacagtaas, halka "ganacsatada ka faa'iideysan doona dhimista cashuurta, ayaa sheegay in xayaysiin in xaaladaha hadda jira, "ayuu yiri Ra'iisul Wasaaraha.\nKulanka lagu furayo dib-u-dhiska galabtii Arbacada\nAfar urur (Fondation Notre-Dame, Fondation du Patrimoine, Fondation de France iyo Center des Musées nationaux) ayaa ka masuul ah ururinta deeqda dib u dhiska ee Notre-Dame de Paris. Bogagga internetka ee ururadani waxaa laga heli karaa si toos ah ama website (www.gouvernement.fr/rebatirnotredame) ayaa Arbacadii ku dhawaaqay xukuumadda.\nKulan ay wada guddoomeen Emmanuel Macron for "bilaabeyna u dhiska of Notre Dame de Paris" in la qabto gelinka dambe ee 16 00 pm, at Elysee. Duqa magaalada Paris Anne Hidalgo, Agaasimaha Guud ee UNESCO Audrey Azoulay, Archbishop ee Paris Bishop Michel Aupetit iyo Stephane Bern, mas'uul ka ah hidaha iyo madaxweynaha ee xarunta taxadiri qaranka Philippe Bélaval.\nInkasta oo Madaxweynaha Jamhuuriga ahi uu sheegay habeennimadii Talaadada in Notre-Dame dib loo dhisi doono muddo shan sano ah, ku dhawaad hal bilyan oo doolar oo deeq ah ayaa loo ballanqaaday in ka yar saacadaha 48.\nQodobka Source: https://www.france24.com/fr/20190417-direct-edouard-philippe-france-conseil-ministres-reconstruction-notre-dame\nXubnaha Xafiiska Goboleedka ee SDF waxay diideen go'aannada Guddiga Fulinta Qaranka ee Xisbiga\nDoorashooyinka Gobol / Robert Bapooh Lipot (MP Upc): "waxaan u baahanahay dib u furida gobollada"


Wararka Maanta: Jimco, Mar 16, 2018-Bamgacmeed xalay lagu weeraray ciidamo ku sugnaa dekedda Boosaaso\nJimco, Maarso, 16, 2018 (HOL) – Warar ka imanaya magaalada Boosaaso ee gobolka Bari ayaa sheegaya in kooxo aan la garaneynin Bamgacmeed ku weerareen ciidamo ka tirsanaa ilaalada Dekedda.\nInta la xaqiijiyay Hal Askari iyo qof shacab ah ayaa geeryooday weerarka Bambaanno, waxaa kaloo dhaawac uu soo gaaray Saddex qof shacab ah.\nMarka laga soo tago weerarka xalay ka dhacay degmada, dhinaca kale maalintii shalay ayeey aheyd markii bartamaha magaalada lagu toogtay ilaa Saddex qof oo mid ka mid ah uu aha Askari , mas’uuliyadda dilkaasi waxaa sheegtay xoogaga Ururka Al-shabaab.\nHay’adaha ammaanka Puntland gaar ahaan kuwa ka howlgala magaalada Boosaaso ayaa u muuqda kuwo gabay shaqadooda, maadaama maalin cad koox hubeysan ay dil ka geysanayaan magaalada, kadibna baxsanayaan.\nAmmaanka magaalada Boosaaso ayaa maalmahan ah mid faraha ka sii baxaya, kaddib markii ay kordheen dilalka Qorsheysan ee ay geysanayeen ururka Al-shabaab.\n3/16/2018 11:11 AM EST\nJimco, Maarso, 16, 2018 (HOL)–Inta la xaqiijinayo 7 ruux oo dhinacyadii dagaaalamay ka kala tirsan ayaa ku dhintay tiro kalena waa ay ku dhaawacmeen, kadib markii uu dagaal ku dhex maray qeybo ka mid ah gobolka Hiiraan Al-Shabaab iyo dad xoolo dhaqto u badnaa.


Somali (Af-Soomaali) | A Good Friend(Saaxiib Wanaagsan) | WorldStories\nSaaxiib Wanaagsan Noel White\nQoyska Yasin waxay Iraq ka soo guureen oo ay yimaadeen England isagoo wiil yar ah. Yasin ma uusan doonaynin inuu ka tago gurigiisii ku yaalay Samarra laakiin aabihi yaa yidhi reerka way u roon tahay, maxaayelay kusii noolaanshaha halkaasi badbaado ma aha, wuxuuna doonaayey in wiillkiisu ku koro dal oggol dad oo dhan. Aabaha Yasin wuxu u sheegay wiillkiisa in England ay tahay dal dhaqanno badan oo kala duwan leh halkaaso dadku ay wada nool yihiin oo ay wada shaqeeyaan iyadoon loo eegaynin jinsi ama aaminaadyo diineed.\nInkasto Yasin uusan ku faraxsanayd ka guurista Iraq, durba wuu la qabsaday ku dhex noolaanshohiisa magaalo wayn oo la yiraahdo London. London waxay ahayd mid xiiso wayn leh iyo dhismaheeda dhaadheer iyo matxafyo, wuxuuna Yasin si khaas ah u jeclaystay London dhismayaalkeeda laga eego samada (London Planetarium) iyo wabiga wayn ee Thames iyo buundooyinkiisa da’da ah oo idil.\nXaata wuxuu Yasin la saaxiibay wiil ku nool albaaka xiga oo la dhaho Andrew. Xagaagii oo idil Andrew iyo Yasin waxay ku ciyaari jireen beerta ama ay u raaci jireen hooyada Andrew beerta xayowaanka. Andrew wuxuu la qaybsaday Yasin toyadiisa iyo majaajilooyinkiisa oo uu uga sheekeeyay ‘superheroes’- yaalkiisa oo idil. Xatta waxay ka dhisteen ardaaga dambe ee Yasin xero ay kaga dhuuntaan dadka waawayn.\nXagaagu wuxuu ahaa xiliga fanka, Yasin yarena wuxuu durba London dhexdeeda ku dareemay deganaanshiiyo inkastoo ay ahayd magaalo aad u wayn oo ayna u dhawayn qorraxeed-keedu iyo kulaylkeedu sidii kuwii Samarra. Af - Ingiriisigiisu wuu sii fiicnaaday, oo sii fiicnaaday, khaasatan kaalamada uu ka helay Andrew, inkasto ay jireen erayo badan oo uusan Yasin fahmaynin oo uu dareemi jirey nacasnimo sababto ah sidii u jeclaan laha inuusan si fiican ugu hadli karin.\nMarkii u dambaystii ay Sebtembar timid, caleentuna ay billowday iney geedaha ka dhacdo, aabaha Yasin wuxuu sharxay in la gaadhay waqtigii uu wiilkiisu dugsi u kici laha. Yasin wuxuu jiray toddoba sano marka wuxuu gali laha sannadka seddexaad ee dugsiga hoose ee xaafadda – isla sannadkii sida saaxibkii Andrew!\nInskastoo uu Yasin aad uga argagaxsana dugsi aadista, waxay aabihi iyo hooyadii u xaqiijiyeen iney noqon doonto meel xiiso badan meeshaas oo uu kula kulmi doono saaxiibo badan oo cusub oo uu baran doono waxyaalo badan oo xiiso leh.\n‘Waxaa loo haysta dugiyada Ingiriisigu iney aad u fiican yihiin,’ ayay tiri hooyada Yasin.\n‘Waxaadna baran doonta waxyaalo aad u xiiso badan, Ingiriisigaaguna si dhaqso ah ayuu u fiicnaan,’ ayuu aabihi u xaqiijiyay.\nYasin wali ma qancin, laakiin markii uu Andrew gar-garacay albaabka subaxdaas isago dhoollo-cadayn wayni ka muuqato wajigiisa isagoo leh dugsi u kicistu xiiso wayna, ayuu Yasin dareemay xiisayn badan sababto ah wuxuu aaminay saaxiibkii.\nWaxay labadii wiil sii sheekaysanayeen ilaa ay ka gaarayeen albaabkii dugisga. Andrew wuxuu u sheegay Yasin meesha lagu ciyaaro iyo macallinka ugu wanaagsan, wiilasha ugu xiiso badan iyo gabdhaha ugu quruxsan iyo sida qaalibka ah sida waqtiga qadada labaniyad (custard) macmacaan ahaan. Yasin ma aqoonin waxa labaniyad ay tahay, laakiin Andrew wuxuu u ekaa mid aad u xiisaynaya iyada sida awgeedna ayuu Yasin u qaatay iney si fiican u dhadhamayso.\nLaakiin markay wiilashii galeen fasalkoodii, arrimuhu uma dhicin sidii uu Yasin moodaayey iney noqon. Macallinkii yaa u sheegay Andrew inuu fariisto kursi fasalka xaggiise hore ah, markay Yasin bartay caruuta intooda kale. Ma uusan jeclaysan inuu taagnaado fasalka hortiisa oo uu hal wiil ku qaylyo inuu yahay ajnabi uraaya. Wiilashii iyo gabdhihii kulli way qosleen, deedna wiil kale yaa ku maadsaday Yasin hadalkiisa markii la waydiiya inuu sheego magaciisa iyo meeshu ka yimid.\n‘Anigu isaga ma fahmi karo, miss. Xatta Af - ingiriisi kumuu hadli karo,’ ayuu yiri wiil xuni.\nU dambay, Yasin waxaa loo oggolaaday inuu fadhiisto kursi xagga dambe ee fasalka ah, laakiin waxuu rajeeyay inuu ku xigo Andrew maadaama uu dareemay kalinimo aad ah. Gabarti fadhisay dhinaciisa ayaa si yaab leh u fiirinaysay sidaas oo uusan Yasin jeclaysan, deedna xiisadii oo lagu jiray ay gacanteed kor u taagtay oo ay wadiisatay macallinkii haddii ay meelaha kala wareejin karto. Yasin ma fahmin wax uu sameeyay oo uu ugu gafay gabadha.\nMarkuu dawanku dhacay waxay ahayd waqtigii loo bixi lahaa meedaanka ciyaarta. Caruuti oo idili waxay isku laabeen buugtoodii oo ay xirteen koorarkoodii oo ay dibada uga baxeen albaabka inftiinka shucaaca qorraxda ee dayrta. Macallimadii waxooga yay reebtay Yasin waxayna siisay astaan uu magaciisu ku qoran yahay oo ay ugu dhajisay jaakadiisa.\n‘Wa kukaa,’ ayay tiri iyadoo dhoolo-caddaynaysa. ‘Hadda caruurta oo dhan way baran magacaaga.’\nYasin wuxu u maleeyay in astaantu ay u egtahay nacasnimo, markuu meedanka ciyaara u soo baxayna caruurtii oo idil ayaa billaabay iney farta ku soo fiiqaan oo ay qoslaan.\n‘Waxaad leedahay magac gabdheed,’ ayuu yiri wiil yar oo timo cad oo qalqalooca leh.\nWuxu damcay Yasin inuu sharxo inuusan ahayn magac gabdheed. Laakiin aad buu u argagaxsana maxaa yeelay ciyaalkii oo dhan yaa farta ku soo fiiqaayay oo ku qoslaayey. Markii Yasin argagaxayna Af-ingiriisigiisu aad uma fiicnayn, erayadana wuu ku marganaayey. Aad buu u murugaysna oo uu doonay inuu ka cararo meedaanka ciyaarta oo uu ku noqdo aabihii iyo hooyadii oo uusan marnaba dib dambe ugu soo noqon dugsiga. Laakiin markii uu islahaa aad orodid ayuu maqlayay cod uu garanaayey.\n‘Haye Yasin.’ Markuu kor fiiriyeyna waaba Andrew oo taagan dhabarkiisa uun.\nAndrew ayaa fiiriyay ciyaalka ku hareeraysan deedna luxay madaxiisii. ‘War maxaa idinka khaldan dadyahow?’ ayuu waydiiyay. ‘Waxaan u sheegay saaxiibkay Yasin in dugsigu yahay meel fiican. Maxaad isaga uga burburinaysaan?’\n‘Wuu ka duwan yahay,’ ayay tiri gabar dheer oo hor taagnayd ciyaal badan.\n‘Hadaba ma adiga,’ ayu yiri Andrew. ‘Waxaad tahay gabadha ugu dheer dugsiga oo dhan mana jeclid marka dadku ay kugu maadsadaan, miyaad?’\nDeedna Andrew wuxuu fiiriyay wiilkii lahaa timaha leexleexsan. ‘Adiguna ma jeclid marka dadku yiraahdo waxaad leedahay timo gabdheed,’ ayuu ku yiri wiilkii. Kulligeen waan kala duwan nahay waxa xiisaha innoo yeelayana taas. Noolasho sidey u ekaan lahayd haddii aan kulligeen isu ekaan lahayn?’\nCaruutii way aamuseen.\nDeedna Yasin baa madaxiisi kor u qaaday oo yidhi isagoo ilka-caddaynaya ‘Xiiso-la’aan’\n‘Taasi waa sax!’ Ayuu ku dhawaqay Andrew, isago uga jawaab celinaaya dhoollo-caddayska saaxiibkii. ‘Aad’ u xiiso-daran!’\nWaxay billaabeen iney caruurtii oo idili taa ku qoslaan.\n‘Aad’ u xiiso-daran,’ ayay midba midka kale iskula sheekaysteen.\nAndrew ayaa sii waday inu sharxo sidii ay Yasin xagaagi waqtiga u wada qaateen, sidii ay wada jir u dhiseen xero oo ay ugu wada ciyaari jireen beerta, iyo sidii uu Yasin Batman uga doortay Superman, iyo sida uu run ahaan uga duwanaa maxaa yeelay xatta ma uusan jeclayn hotdogs!\nCaruurtii oo dhan yaa qosolkii sii kordhisay, durbaba ruux kasta wuxuu ka hadlaayey waxyaalaha keenay oo idil in midba midka kale ka duwanaado. Peter Jenkins xattaa wuxuu kor isaga saaray koorkiisi oo uu tusay ruux kasta calaamad casaan ah oo uu ku dhashay oo xagga hore ee caloosha kaga taalay.\n‘Hadda waa taa waxaan ugu yeero kala duwanaasho,’ ayuu u yiri si guulaysi ah. ‘waxaan ku sharatamayaa inaan midkiinna lahayn calaamad dhalasho oo u wayn sida tayda!’\nMarkii uu dhammaaday waqtigii nasashada, ayuu Andrew gacanta kor u taagay fasalka dhexdiisa oo macallinka u soo jeediyey iney xiisad ku qaataan ka hadalka wanaaga ay lahayd sida uu ruux kasta uga duwanaa ruux kasta oo kale iyo sida ay dadku adduunka meel walba uga yimaadeen England si ay nolol cusub uga billaabaan sida saaxiibkii Yasin.\nMacallimadu way ku raacday iney muhiim tahay inaad ahaato shaqsi, waxaa kalo ay tidhi sida ay yaab u lahayd in Britain oo idil ay ahayd jaziirad dhaqamo sidaa u kala duwan. Labadan eray buu Yasin ku qoray buugiisa oo uu naftiisa ugu ballan qaaday inuu labadoodaba baran doono oo uu mar walbana xusuusan doono. Waxaa kaloo uu ku qoray buugiisa erayga saaxiib. Wuuba yaqaanay waxa saaxiib ay ka dhignayd, laakiin wuxuu doonayay uun inuu qoro maxaa yeelay wuxuu dareemay nasiib wayn inuu yeesho saaxiib wanaagsan sida Andrew oo kale kaaso u istaagay dadka oo aan ku xukumin ka duwanaantooda oo kaliya.


Madaxweyne Deni oo tacsi u diray ehelka Yuusuf Barda Cad\nFebruary 14, 2020 Mahad Jama 0\nGAROWE(P-TIMES)- Madaxweynaha Dowladda Puntland Mudane Siciid Cabdullaahi Deni oo ku hadlaaya magaciisa iyo kan Goleyaasha Dowladda Puntland waxa uu ka tacsiyaynayaa geerida Alle ha u naxariistee Yuusuf Cismaan Samatar Bardacad oo ku geeriyoodey dalka Maraykanka.\nYuusuf Cismaan Samatar Bardacad Alle ha u naxariistee waxa uu ahaa Sharciyaqaan, Ruugcadaa Siyaasi Soomaaliyeed ah oo door muhiim ah kasoo qaatay halgankii Soomaaliya, hanaanka xisbiyada badan ee xukuumadihii 1960 ilaa 1969, isaga oo ka mid noqday Baarlamaankii ugu horeeyay ee Soomaaliya.\nAlle ha u naxariistee Yuusuf Cismaan Samatar oo soo noqday Guddoomiyihii Xisbigii SDU, waxaa uu Waxbarasho Jamacadeed oo lacag la’aan ah ka saacidey dalka dibaddiisa iyo gudihiisaba kumanaan arday Soomaaliyeed oo maanta dalkooda iyo dadkoodaba u shaqaynaaya, una soo shaqeeyey, waxa uu ahaa siyaasigii Soomaaliyeed ee wakhtigii ugu badnaa maxbuus u noqda aragtidiisa.\nMadaxweyne Deni waxaa uu mar kale uga tacsiyaynayaa shacabka Soomaaliyeed, eheladii, qaraabadii, asxaabtii iyo qoysaskii uu ka geeriyoodey Yuusuf Cismaan Samatar Bardacad, wuxuuna Alle uga baryey inuu dembigiisa dhaafo, su’aasha qabriga u sakhiro, Jannadiisa Fardowsa ka waraabiyo.\nQayb kamida shaqaalaha Puntland oo Tababar uga furmay dalka Rwanda\nFALANQEYN:Duulaanka Somaliland & Dulmiga Denni ee ganacsada P/land dan maku jirtaa?\nDAAWO: Suuqii ugu weynaa Puntland ee Boosaaso oo xiran, M/weyne Deni oo ku adkeysanaya Canshuur dheeraad ah.\nHub urursi & Xiisad dagaal oo hor leh oo ka taagan Hadaaftimo\nXiisada u dhaxaysa dowladda & Jubbaland oo gaari rabta Mandheera\nMaxaa looga hadlay shirkii maanta ee gollaha xukuumadda Somalia?\nAKHRISO: Soomaaliya oo hanjabaad kulul u dirtay Kenya.\nBangiga horumarinta Afrika oo meel mariyey habka deyn cafinta Somalia\nDEG DEG: Doorashooyinka Somaliland oo heshiis rasmi ah laga gaaray & Sadexda Xisbi.\nTurkiga oo Yurub u fasaxay kumanaan Qaxooti ah oo ku sugnaa dalkiisa\nKenya oo ka jawaabtay eedayntii dowladda Somalia\nWararkii dagaal ka socda Dhuusamareeb & Khasaare ka dhashay\nAmaanka caasimada dalka Kenya oo si weyn loo adkeeyey


Maxaadan ka ogayn arooska aadka loo hadal hayo sida da’da gabadha & arrimo kale + Sawirro | Hadalsame Media\nHome Maqaallada Maxaadan ka ogayn arooska aadka loo hadal hayo sida da’da gabadha &...\nMaxaadan ka ogayn arooska aadka loo hadal hayo sida da’da gabadha & arrimo kale + Sawirro\n(Garoowe) 12 Nof 2020 – Waxaa marar badan dhacda in lagu mashquulo nolosha khaaska ah ee dad badan oo wax xog ah laga haynin duruufaha ku hareereeysan iyo dookha ku dhex jira. Waxaa aad loo maagaa oday gabar arooday ama habar wiil yar aroostay, iyadoo aan la tixgelinaynin khaasnimada noloshooda (privacy), taasoo khalad wayn iyo badownimo ah.\nWeriye Cawil Cali Jaamac, ayaa yara iftiiminaya sheekada dhabta ah ee Farxiyo Cabdi Faarax waa caruusadda da’deeda ay ka dhalatay hadal-heynta faraha badan kaddib sawiro laga baahiyay xaflada arooska ayada iyo seygeeda Maxamuud Abshir Faandhe (Xildhibaan Cabbeeye) oo ka dhacay Dooxada Ceel-Wacayseed ee Gobolka Nugaal.\nQaar kamida Qoyska Gabadha oo aan la xiriirey kadib markii dadyow badan ay siyaabo kala duwan uga falceliyeen Da’da gabadha oo ay sheegeen inay ka yar tahay heer ay guur gaarto waxaa Ehellada Casuuraddu sheegeen in Farxiyo 18-sano jir tahay.\nArooskaan hadal-heynta ka dhaliyay Baraha Bulshadu ku kulanto ayaa ah mid ka duwan kuwii hore ee Miyiga lagu qaban jirey, isagoona noqonaya Arooskii ugu horeeyay ee noocaan oo kale ah kana qabsooma miyiga.\nXildhibaan Maxamuud Abshir faandhe(Caruus Cabbeeye) ayaa ka mid ah Xubnaha Gollaha Deegaanka Degmada Garowe ee Caasimadda Puntland, waxa uu sheegay in sababta ku dhalisay inuu dhisto Baadiyaha ay tahay soo Nooleynta Hidaha iyo Dhaqanka Somaaliyeed oo ay dhif tahay in Aroos kan oo kale ah uu ka dhaco Miyiga.\nArooska Maxamuud Iyo Farxiyo Waxaa uu Tusaale u yahay Adkeynta Hidaha iyo Dhaqanka Soomaalida ee soo jireenka ah.\nWaxaa Qoray: Cawil Cali Jaamac\nPrevious articleHaddii ay Itoobiya colaad sokeeye ku siibato saamayn intee la’eg ayay Somalia ku yeelan kartaa?!\nNext article”CASHADII ABBAAYO!”: Dahabadii kalluunka duban dalbatay ee DIGIRTA loo duubay (Sheeko maad badan)


Maan Adeegsanno Awoodda Wax Cafinta! | HimiloNetwork\nMaan Adeegsanno Awoodda Wax Cafinta!\nPosted by: Zakariya in Wararka June 1, 2017\t0 1,216 Views\nMuqdisho (Himilonews) – Xusuusnow, uma cafisid dadka naftooda aawadeed – waxaad u cafisaa naftaada awgeed.\nCafintu micnaheedu ma ahan inaad iska hilmaanto wixii ku dhacay – kamana dhigna inaad dirayso farriin ah in wixii laguugu sameeyey ay sax aheyd. Balse waa inaad iska saarto carada, mahadhaha iyo uur-ku-taallada aad u qabto qofka.\nHase yeeshe taasi manoqon karto mid u fudud sida loo yiraahdo. Haddii wax cafintu ay sahal tahay, qof kasta ayaa sameyn lahaa. Kaliya dadka niyada fiican ayaa wax cafiya. Mahatma Ghandi ayaa yiri; dadka daciifka ah malahan awoodda ay wax ku cafiyaan, kuwa adag ayaa leh kartida ay wax lagu cafiyo.\nQof kasta wuxuu sameeyaa qalad. Balse waxaa jirta oraah tiraahda: haddii aadan cafin karin dadka—ha sugin dadku inay ku cafiyaan. Waxaa qaata qofka adag midka raalli-geliya dadka marka uu ku qaldamo; waxaase kasii hal-adag midka dadka cafiya.\nHaddii aynu rabno inaynu is-jeclaanno, waxaa waajib ah inay barano sida la isku cafiyo. Marka aad doorato inaad dadka cafiso, waxaa qaadatay awoodda kuwii ku dhibaateeyey.\nWax cafintu aalaaba ma fududa. Waqtiyada ayaad ku dareentaa xanuun iyo xumaato in ka badan dhwaacyada xubnaha kaaga dhaca—hadana, waa inaynu mar walba ogsoonahay inaanay nabadi jiri karin is-cafin la’aan.\nInaad wax cafiso waa inaan maxbuus ka dhigto xur oo aad hadana gar-waaqsato in maxbuuskuba uu ahaa adiga. Marar ayaa si fudud ku cafisaa dadka waayo waxaad og-tahay inaad wali u baahan tahay inay kula noolaadaan.\nSi kastaba, wax-cafintu waa hadiyad aad naftaada siiso. Balse qof kasta hadiyadaas mahelo. Waase hibo aan cidi ka xigsan karin cid kale.\nIn kasta oo dhacdada bilowgeedu ay saameynta wax cafintu ku macaan tahay, hadana mar kasta inaad qof cafisaa waa culeys, dhiillo ama dareen mahadhaysan oo aad ka reebtay qeybta noloshaada—adiga oo xor u noqday inaad ku noolaato nolol kuugu dhisan farax, riyaaq iyo niyadsamaan. Waxaana kasoo baxday xabsiga tiiraanyada, cuqdada iyo ciil-kaanbiga.\nSidaas darteed, tani waa doorasho qof walba u furan. Waxaase ugu danbeyn ku guuleysta qof qalbi leh—u eegis la’aan diinta, midabka iyo meesha uu ku sugan yahay.\nSidaas darteed, halka ay wax cafintu ku dhamaato ayaa ah meesha ay ka bilaabato nolol macaan iyo midnimo bulsho.\nMarka aynu dib ugu laabano erey-bixinta af-keenna Soomaaliga, ereyada dhimriya sida cafis iyo saamixid ma ahan erey asalkoodu Soomaali yihiin. Mana muuqato ereyo u dhigma oo laga helo hodantooyanimada afka.\nTaas badalkeeda, waxaa inoo muuqda ereyada ku lidka ah sida: ciiltirasho, caloolyow, aarsi, godob iyo wixii lamid ah. Mana ahan oo kaliya ereyadan iyo kuwa la halmaala inta lagu sifeyn karo dadnimadeenna xeesha dheer ee Soomaalinimada balse waa hida-dhaqan gaamuran oo lagu soo dhaqmi jiray waayo badan.\nMaanta wax cafintu waa baahiyaha ugu mudan ee ku hor-gudban baraaraheenna. Waana lama huraan barashadeeda.\nMarka wax cafisku caafimaad iyo calool-sami ku danbeeyo, waxaa hagaagta nolosha shaqsiyaadka ay dhibaato dhex-marto.\nPrevious: Hindiya – Maxkamad ku baaqday in Lo’da laga dhigo Xoolo Qaran – Xabsi nololeedna lagu rido Muslimiinta cuna!\nNext: Argagax – Muslimad si sanduleysan looga xayuubiyay xijaabka!\nGuuldarro Jaceyl waxaa xigay Gelitaan Qaliin.\nHaweeneyda Cayilkeedu gaaray 400 KG.\nBangi Cunto oo afurinaya 6000 oo Qoys bisha Soonqaad.


Ogaden News Agency (ONA) – GAADIID CADAWGU LEEYAHAY OO LAGU GUBAY GOOBO KALA DUWAN\nGAADIID CADAWGU LEEYAHAY OO LAGU GUBAY GOOBO KALA DUWAN\nPosted by ONA Admin\t/ March 31, 2012\nCWXO ayaa March 30, 2012 kamiin u galay kolanyo gaadiid ah oo maraysay meel u jirta magaalada Qabri-dahar qiyaastii 7 km dhinaca koonfureed, waxaana halkaa lagu gubay hal Baabuur oo dhamaan ciidankii saraa uu noqday dhimasho iyo dhaawac culus. Waxaa kale oo khasaare la soo gaadhsiiyay Baabuur kale oo ka mid ahaa kolonyadaa. Hawl-galkan ayaa cadawga lagu gaadhsiiyay dhimasho iyo dhaawac badan sida wariyayaasha Q/dahare ay xaqiijiyee.\nIsla xalay waxaa in ka badan laba jeer weerar mir ah lagu qaaday ciidanka cadawga oo marayay Fardhiig oo u jirta magaalada Qabridahay ilaa 12km halkaas oo loogu gaystay khaasre dhimasho iyo dhaawacba leh.\n18March 2012 ayay CWXO dabin ay u dhigeen kolanyo gaadiid ah oo cadawgu leeyahay oo maraysay agagaarka Karin-barkhadlle oo u dhaw magaalada Sagaga waxaana halkaa ku gadoomay gaadhi uu leeyahay cadawgu kaas oo ciidankii saraa uu noqday wax dhintay iyo wax dhaawacmay. Sidoo kale 24March 2012 ayay waxay CWXO dabin kale u dhigeen kolanyo cadawgu leeyahay meel u muuqata tuulada Mudulka oo qiyaastii 8 km u jirta magaalada Dhagaxmadaw, waxaana halkaa lagu naafeeyay hal Baabauur oo uu leeyahay cadawgu iyadoo ciidankii saraana uu noqday wax dhintay iyo wax dhaawacmay. Guud ahaan Baabuurtan loo adeegsaday dabinada kala duwan ayaa noqday hawlgab rasmi ah.\nCWXO ee JWXO ayaa wada dagaalo xeeladaysan oo kala duwan kuwaas oo cadawga ku abuuray argagax oy ka soo gaadheen cadawga khaasre balaadhan oo isugu jira naf iyo maalba.


War deg deg ah:-Madaxweynaha Soomaaliya oo baajiyay kulankii maanta ee Xildhibaanada Golaha Shacabka. – Gedo Times\nclass="post-template-default single single-post postid-36430 single-format-standard">\nHome / Somali News / War deg deg ah:-Madaxweynaha Soomaaliya oo baajiyay kulankii maanta ee Xildhibaanada Golaha Shacabka.\nWar deg deg ah:-Madaxweynaha Soomaaliya oo baajiyay kulankii maanta ee Xildhibaanada Golaha Shacabka.\nKa dib markii uu kor u kacay khilaafka siyaasadeed ee ka dhaxtaagan Golaha Shacabka oo labada dhinac ee kala ah dhinacii Mooshinka waday iyo dhinacii ka soo horjeeday Mooshinkaas ay soo saareen hadalo kala duwan oo u muuqday kuwoo sii hurinaya khilaafkaasi, ayaa arintaas wuxuu Madaxweynaha Soomaaliya Maxamed Cabdulaahi Farmaajo uu xalay goor dambe la kulmay Gudoomiye Jawaari iyo ku xigeenadiisa waxayna isla garteen in dib loo dhigo Kulankii Barlamaanka ee maanta lagu waday in uu qabsoomo.\nMaadaama labada dhinac midna uu yiri Mooshinka Wuu buray, midka kalana uu sheegay in uusan burin Mooshinkaasi ayaa leysla gartay in maanta uusan dhici Karin kulanka Barlamaanka iyada oo laga cabsi qabo in khilaafka uu sababo gacan ka hadal, maadaama maalmihii la soo dhaafay xubnahaan ka tirsan Barlamaanka ee kala taageersan labada dhinac ay hawada isku marinayeen eedeeymo iyo hanjabaadyo.\nKulan saacado badan qaatay oo ay xalay yeesheen Madaxweynaha Soomaaliya Maxamed Cabdulaahi Farmaajo iyo Gudoomiye Jawaari oo Mooshinka uu ka yaalo iyo labadiisa ku xigeen ayaa gaba gabadii kulankaasi waxaa lagu yiri “Waxaa la hakiyay kulankii Golaha Shacabka ee loo balansanay maanta kadib markii soo jeedin ay ka timid Madaxweynaha Jamhuuriyada Soomaaliya Maxamed Cabdulaahi Farmaajo”\n← Previous Story Daawo: Jawaari oo Sheegay inuu Aqbalay Taladii Madaxwaynaha ee ahayd in wadahal lagu dhameeyo khilaafka mooshinka\nNext Story → Gudoomiye Jawaari muxuu ka yiri baaqashada kulankii Barlamaanka ee maanta?


War murtiyeed laga soo saaray shirka mid ka mid ah Beelaha dega Galmudug (Caqabad hor leh oo ku yimid…) | Banaadir Times\nHomeUncategorisedWar murtiyeed laga soo saaray shirka mid ka mid ah Beelaha dega...\nWar murtiyeed laga soo saaray shirka mid ka mid ah Beelaha dega Galmudug (Caqabad hor leh oo ku yimid…)\nCaqabad hor leh ayaa ku yimid dadaaladii uu Ra’iisul Wasaaraha Soomaaliya Xasan Cali Kheyre ka waday deegaanada Galmudug, si dhiso Maamulka Galmudug oo lagu mideysan yahay, lana soo afjaro xiisadaha siyaasadeed ee ka jiray deegaanadaas.\nWar murtiyeed ayaa laga soo saaray shirweyne Beesha Sacad uga socday Koofur Gaalkacyo, waxaana shirka isugu yimid, waxgaradka, odayaasha iyo siyaasiyiinta beesha ku matala dowladda Federaalka.\nShirkan ayaa laga soo saaray war murtiyeed ka kooban shan bog, iyadoo Beesha ay cadeysay inay taageersan tahay shirka Nabadda Hobyo ee horay loogu baaqay, iyadoo shirkan ay caqabad u arkeysay dowladda Federaalka ah ee Soomaaliya, maadaama uu sii dheereynayo dhismaha Maamulka Galmudug.\nSidoo kale War murtiyeedka ayaa lagu sheegay in la isku waafaqay in magaalada Gaalkacyo ay noqoto gogosha shirka dib u heshiisiinta Beelaha Galmudug, maadaama Madaxweyne Farmaajo uu horay uga dhagax dhigay Gaalkacyo xarunta Nabadda iyo Dib u heshiisiinta Galmudug.\nWaxaa kaloo war murtiyeed lagu sheegay in doorashada Galmudug loo madax banaaneeyo Beelaha Galmudug iyo waxgaradkooda, ayna Guddiyada maamulaya si madax banaan ay beelaha iska soo xushaan, isla markaana doorashada ay ka dhacdo goob ay u siman yihiin dadka reer Galmudug, heshiisna lagu wada yahay.\nArrintan ayaa ka hor imaaneysa dadaaladii uu Ra’iisul Wasaaraha waday iyo qorshihii uu horay uga dhawaaqay ee ahaa in gogosha dib u heshiisiinta iyo doorashada ay ka dhaceyso Dhuusamareeb.\nPrevious articleHodon Naaleye oo ka mid noqotay dadkii ku dhintey weerarkii Hotel Cascasey\nNext articleSiyaasiyiinta Gobolka Hiiraan oo soo dhaweeyay Xil wareejinta Guddoomiyihii hore ee Gobolka Hiiraan.


Wararkii ugu dambeeyey dagaal culus oo xalay ka dhacay Ceelwaaq – XAMAR POST\nWararka naga soo gaarayo Degmada Ceelwaaq ee Gobolka Gedo ayaa sheegayo inuu ka dhacay dagaal culus u dhaxeeyey ciidamo ka tirsan kuwa Al-Shabaab iyo kuwa Maamulka Jubbaland oo halkaas ku leh Saldhig Ciidan.\nSida dadka deegaanka u sheegeen xamar post , dagaalka ayaa bilowday kadib markii Al-Shabaab ay weerar gaadmo ah kusoo qaadeen saldhigyada ay Ciidamada Jubbaland ku leeyihiin Ceelwaaq.\nLabada dhinac ayaa waxaa dhex maray dagaal aad u culus oo socday in ka badan 1 saac, iyadoo la isku adeegsaday hubka noocyadiisa kala duwan.\nIllaa hadda si rasmi ah looma ogo khasaaraha kala gaaray labada dhinac ee dagaalamay maadaama dagaalka uu dhacay xilli habeen ah, balse waxaa xalay magaalada dhexdeeda iyo banaankeedaba laga maqlayey dhawaqa hubka ay is dhaafsanayeen Al-Shabaab iyo ciidamada Jubbaland.\nWararka ayaa waxaa ay intaasi ku darayaan in Isgaarsiinta degmada Ceelwaaq ay saaka hawada ka maqan tahay, iyada oo taasi aan la ogeyn, waxaana yar wararka laga heli karo dagaalkii Ciidanka Jubaland iyo Al-Shabaab ku dhex-maray degmada Ceelwaaq.\nSidoo kale Al-Shabaab weli kama aysan hadlin dagaalka ay ku qaadeen saldhigyada Ciidamada Jubbaland ee Ceelwaaq.\nCeel waaq oo ka tirsan Jubbaland ayaa waxaa ku sugan Ciidamo kala taabacsan kuwa dowlada iyo Madaxwaynaha Jubbaland ahmed Mohamed Islaam ahmed Madoobe.


Mareykanka Oo Sheegay Inuu Kordhinaya Ciidamada Yemen Ka Jooga. – Calamada.com\nMareykanka Oo Sheegay Inuu Kordhinaya Ciidamada Yemen Ka Jooga.\ncalamada July 16, 2016 2 min read\nIlo wareed Meliteri oo Mareykann ah ayaa sheegay in Dowladdiisu ay qorsheyneyso inay sii xoojiso joogitaanka Ciidamada Ameerikaanka ah ee Dalka Yemen, si loo dar dar geliyo dagaalka ka dhanka ah Mujaahidiinta Al-Qaacidda ee Jaziiratul Carab, laba bilood kadib markii uu halkaas u diray Koox Askar ah.\nWakaaladda Wararka ee Reuters ayaa kasoo xigatay Gaalka lagu magacaabo Jozef Fotel oo ka tirsan Saraakiisha Ciidamada Mareykanka ee Gobolka Bariga dhexe inay qorsheynayaan in Ciidamo dheeraad ah ay u diraan goobo hor leh, isagoona diiday inuu bixiyo faah faahin dheeraad ah oo arrinkaas ku aadan, balse wuxuu ku gaabsaday in Ciidamada Mareykanka ah u dirayaan halka loo arko inay ka fulin karaan howsha loo xilsaaray.\nâ€œ Waxaan doonaynaa inaan helno goob Amni ahaan xasiloon, si aan diiradda u saaro howsha gaarka ah ee na loo xil saaray, taas oo ku wajahan Ururka Al-Qaacidda ee Jaziiratul Carabâ€ ayuu yiri Jozef Fotel oo Wariyeyaasha kula hadlayay magaalada Baqdaad ee Caasimadda Dalka Ciraaq.\nInkastoo Mareykanku uu sii wado duqeymaha xagga cirka ah ee ka dhanka ah Mujaahidiinta Dalka Yemen ayaa haddana waxay duqeymahaasi wa xoogaa hoos u dhaceen tan iyo uu billowday dagaalka lagula jiro Xuuthiyiinta, iyadoona Sanadihii ugu dambeeyay ay duqeymahaasi ku shahiideen hogaamiyeyaal iyo Askar ka tirsanaa Mujaahidiinta Ansaaru Shariicah, halka ay sidoo kalena ay gallaafteen nolasha boqollaal ruux oo Muslimiin ah.\nDowladda Saliibiyada ee Mareykanka ayaa Mujaahidiinta Ansaaru Shariicah ee Dalka Yemen waxay u aragtaa faraca ugu halista badan marka loo bar bar dhigo furuucda kale ee Ururweynaha Al-Qaacidda, iyadoona Mujaahidiinta Yemen ay dhowr jeer sheegateen Masâ€™uuliyadda howl-gallo qorsheysan oo lagu qaadi lahaa gudaha dalka Mareykanka.\nPrevious: Dhageyso Warka Duhur Ee Andalus 11-10-1437 Hijri.\nNext: Dhageyso Barnaamijka Caalamulyowm Ee Andalus 11-10-1437 Hijri.


Somalia online: Hogaanka Al-Shabaab oo is bedel lagu sameeyay (Roobow iyo Afghan oo xilalka laga qaaday)\nHogaanka Al-Shabaab oo is bedel lagu sameeyay (Roobow iyo Afghan oo xilalka laga qaaday)\nSida ay baahisay laanta Afka Soomaaliga ee VOA Hogaanka Al-Shabaab ayaa is bedel lagu sameeyay, iyadoo xilalka laga qaaday Kuxigeenadii Hogaanka, laguna kala diray Golihii Shuurada oo xubno badan oo qarsoonaa ku jireen.\nWarbixinta VOA-da ayaa lagu sheegay in iyadoo ilo wareedyo lagu kalsoonaan karo ay heleyso ayaa Amiirka ugu sareeya Al-Shabaab Sheekh Mukhtaar C/raxmaan Abuu Zubeyr, oo loo yaqaano Axmed Godan uu is bedel ballaaran ku sameeyay xubno ka mid ah Hogaanka sare.\nAxmed Godane ayaa u magacaabay Kuxigeen cusub nin lagu magacaabo Mahad Warsame Qaleey oo lagu naaneyso (Mahad Karataay), wax badan lagama yaqaano Mahad Karataay, hase ahaatee waxaa hoos taga Ciidamada awooda ku dhex leh Shabaab ee aadka looga cabsado ee Amniyaadka.\nGudoomiye Kuxigeenkadii hore ee Al-Shabaab sida Ibraahim Afghan iyo Mukhtaar Roobow Abuu Mansuur ayaa la sheegay in xilalkooda ay waayeen, iyadoo aan la ogeyn xilalka ay xilligan hayaan, inkastoo Ibraahim Afghan uu yahay Hogaanka guud ee Jubooyinka Shabaab u qaabilsan, isagoo looga yaqaano magaca Abuubakar Al-Saylici.\nLama oga sababta xilligan soo dedejisay is bedelka, hase ahaatee waxay taas daliil u tahay qaabka sirta ah ee ay u howl gasho Al-Shabaab, waxaana tani lala xiriirayaa is bedelada ka dhacay Muqdisho oo ay uga baxeen dhufeysyadoodii.\nHogaamiyaha Al-Shabaab ayaa si KMG ah u kala diray Golihii Shuurada oo ay ka mid ahaayeen Labada Oday ee kala ah Sheekh Xasan Dahir iyo Sheekh Xasan Turki oo horay ugu biiray Al-Shabaab, waxaana kala dirista uu dhacay waqti u dhowaa markii Al-Shabaab ka baxday Muqdisho.\nWararka ay VOA-da ka heshay ilo wareedyada ayaa sheegaya in is bedelka hogaanka Shabaab iyo magacaabista Xubinta cusub Mahad Karataay ay muujineyso awooda Axmed Godane ku dhex leeyahay Al-Shabaab oo beryihii u dambeeyay la soo warinayay inuu khilaaf soo kala dhex galay.


Falanqeyn ku saabsan khilaafka sii xoogeysanaya ee Farmaajo iyo Rooble\nKhilaafka siyaasadeed u dhexeeya Madaxweynaha iyo Ra’iisul Wasaaraha Soomaaliya ayaan weli wax xal ah laga gaarin, waxaana khilaafka uu ka dhashay kiiska Ikraan Tahliil oo aheyd sarkaal ka tirsan hay'adda Sirdoonka iyo Nabadsuggidda Qaranka ee NISA.\nXallinta khilaafkan waxaa ku fashilmay Madaxweynayaasha maamullada Galmudug iyo Koonfur-Galbeed.\nDinaca kale, xubnaha beesha caalamka ee ku sugan Soomaaliya ayaa qoraal ay fiidnimadii xalay soo saareen ugu baaqay labada mas’uul in khilaafkooda ay dhinac iska dhigaan oo ay culeyska saaraan arrimaha doorashada.\nHaddaba wariyaha VOA ee Nairobi Khadar Maxamuud Xareed ayaa dood kooban oo ku saabsan khilaafka labada mas’uul ee ugu sarreeya Soomaaliya waxa uu dhex dhigay Nabaddooon Cabdicasiis Cabdi Gaaciye oo ka mid ah odayaashii ka qeybgalay shirarkii nabadeynta ee kooxaha Soomaalida, Maxamed Ibraahim Guuleed oo ka mid ah dhallinyarada Soomaaliyeed ee Nairobi ku nool, iyo Fuaad Axmed Xuseen oo ah aqoon yahan.\nUgu horreyn ayuu Khadar weydiiyay nabaddoon Cabdicasiis sida ay ula muuqato xaaladda hadda taagan?


HomeWararka CiyaarahaKooxdee Hogaamineysa Saxiixa Erling Braut Haaland ee Kooxaha Premier League-ga\nJanuary 13, 2022 Wararka Ciyaaraha, Horyaalka Germalka, Horyaalka Ingiriiska 0\nManchester City ayaa lagu soo waramayaa inay hogaamin doonto safka loogu jiro hadii Erling Braut Haaland uu go’aansado inuu u dhaqaaqo Premier League inta lagu guda jiro suuqa kala iibsiga xagaagan.\nCiyaaryahanka heerka caalami ee dalka Norway ayaa qandaraaskiisa Borussia Dortmund lagu burburin karaa 64 milyan ginni dhamaadka xilli ciyaareedkan, waxaana la filayaa inay saxiixiisa ku tartamaan kooxo badan.\nManchester United ayaa lagu Xamanayaa inay dhawaan isaga hartay xiisaheeda , laakiin Barcelona , Real Madrid , Chelsea , Bayern Munich iyo Paris Saint-Germain ayaa dhamaantood la sheegay inay wali ku jiraan tartanka.\nReal Madrid ayaa loo maleynayaa inay tahay kooxda uu jecel yahay Haaland, laakiin sida laga soo xigtay Sky Sports News , Man City ayaa hogaamineysa xiisaha Premier League ee 21 jirkaan.\nHaaland ayaa mar kale qaab ciyaareed cajiib ah ku soo bandhigtay BVB intii lagu jiray ololihii 2021-22, isagoo dhaliyay 19 jeer wuxuuna diiwaan geliyay lix caawin 17 kulan oo uu saftay tartamada oo dhan.


Sagaal askari Kenyan ah oo lagu dilay weerar ay qaadeen Shabaab. | XAL DOON\nHome NEWS Sagaal askari Kenyan ah oo lagu dilay weerar ay qaadeen Shabaab.\nSagaal askari Kenyan ah oo lagu dilay weerar ay qaadeen Shabaab.\nWarar dheeraad ah ayaa ka soo baxaya dagaal xooggan oo hubka noocyadiisa kala duwan la isu adeegsaday oo Shabaab ay ku qaadeen kolonyo gaadiid ah oo ay wateen Ciidamada Kenya ee ilalaada ka haya xadka kala qeybiya dalalka Soomaaliya iyo Kenya.\nSi gaar ah waxa uu weerarka uga dhacay Deegaanka Ceel-raam ee duleedka Degmada Mandheera ee Gobolka Waqooyi Bari Kenya. Ciidanka la weeraray ayaa la sheegay in ay ku sii jeedeen dhinaca Degmada Ceelwaaq ee Gobolka Gedo.\nWararka la helayo waxa ay sheegayaan in Shabaab ay qoriga Baasuukayaasha ah ay ku garaaceen gaadiidka ay saarnaayeen Ciidamada Kenyanka, waxaana xigay dagaal fool ka fool ah oo halkaasi ka dhacay, kaasoo socday wax ku dhow saacad.\nKooxda Shabaab waxa ay sheegatay in weerarkaasi ay ku dishay Sagaal askari oo ka tirsan Ciidamada Kenya, sidoo kalena ay gubeen Afar kamid ah Kolonyadiid gaadiidka ee ay wateen Ciidamada Kenya ee wadada loo galay, Shabaabku ma sheegan khasaaraha dhankooda gaaray.\nMajirto wali wax war ah oo dowladda Kenya ay ka soo saartay weerarkan iyo waxa ka jira sheegashada Kooxda Shabaab.


Dowladda oo burburisay gooba ganacsi oo dad danyar ah lahaayeen.\nThursday May 21, 2020 - 15:00:00 in Wararka by Liibaan Jeexoow\nMaamulka gobolka Banaadir ugu magacaaban dowladda Federaalka Soomaaliya ayaa qaaday tallaab uu ku cuuryaaminayo nolosha dadka danyarta ah ee ku dhaqan xaafado katirsan magaalada caasimadda ah ee Muqdisho.\nXalay saqdii dhexe ayuu maamulka gobolka Banaadir cagta mariyay ganacsiyo kuyiillay hareeraha laami yaraha Zoobe ee gobolka Banaadir, howlgalkan ayaa lagu burburiyay boqolaal miisas ah oo ay ku ganacsanayeen haween danyar ah.\nGaadiidka cagaf cagafyada ayaa lagu xaaqay miisaas iyo dhismayaal jiingado ka sameysan oo dad danyar ah oo haween ubadan ay ku iibinayeen khudaar iyo hilib, mas'uuliyiin katirsan maamulka gobolka Banaadir oo ay kamid yihiin guddoomiyaasha degmooyinka Wadajir iyo Hodon ayaa horkacayay ciidamadii burburinta geysanayay.\nGanacsatadii ladhibaateeyay oo maanta warbaahinta lahadlay ayaa sheegay in aysan haysan wax ay noloshooda ku maareeyaan iyagoona cambaareeyay falkan dulmiga ah ee lagu burburiyay hantidooda "saaka waxaan kusoo toosnay miisaskeeni aan hilibka iyo khudaarta ku iibsan jirnay oo laamiga hareerihiisa laga xaaqay majirin cid na ogeysiiska falkan foosha xun, maanta waxaan nahay kuwa fara badan oo hantidoodi la baabi'iyay" sidaas waxaa tiri haweenay warbaahinta lahadashay.\nMa ahan markii ugu horraysay oo dowladda Federaalk ay burburiso gooba ganacsi oo kuyaal magaalada Muqdisho waxaana xusid mudan in kaabayaasha dhaqaalaha dalka sida dekadda iyo garoonka diyaaradaha ay gacanta ku hayaan shirkado shisheeye\nDowladda Imaaraatka Carabta oo Markab ganacsi udirtay Yahuudda.\nDowladda Armenia oo tanaasul umuujisay Azarbijaan.\nDowladda Faransiiska oo ku dhawaaqday xaalad feejignaan ah kadib laba kaclaynta Covid19.\nJadwalka doorashooyinka dowladda Federaalka oo lagu dhawaaqay.\nCiidamada dowladda Masar oo markale Shacab Xasuuqay.


Nuxurka Khudbad Xaasaasiya Oo Uu Jeediyey Raysal wasaare Abiy Axmed – somalilandtoday.com\nNuxurka Khudbad Xaasaasiya Oo Uu Jeediyey Raysal wasaare Abiy Axmed\nWargeys Helay Xoggo La Yaab Leh Oo Ku Saabsan Dhalinyaro Reer Somaliland Ah Oo Ka Mid Ahaa Ciidankii Ay Soomaaliya Tababarka Ugu Dirtay Erateriya Ee Nolol Iyo Geeri Loo Kala Saari La’yahay\nXoggo Tibaaxay In Guddoomiye Cirro Kulamo Hoose La Yeeshay Odayaasha Iyo Wax-garadka Bariga Burco Iyo Gobolka Sool\n“Farmaajo Iftiin Ayuu U Soo Saaray Sooomaaliya…” Sheekh Caan Ka Ah Somaliland Si Weyn Ammaanay Farmaajo\nRaysal Wasaare Hore Isku Casilay Oo Mar Kale La Magacaabay\nPublished on November 30, 2020\n“Markaan xilka raysal wasaare qabtay waxaan noqday maxbuus qol ugu jira laamaha Sirdoonka dalka . Madaxtooyada dalka dhawr kii bilood ee uboraysay ee aan deegenaa xaalada aan ku sugnaa lama qiyaasi karo. Waxaan ahaa qof Amnigiisu sugnayn oo dhimasho diyaar ah. Tusaale waxaa la diiday dhawr qof oo ila socotay oo ilaaladayda gaarka ahayd in ay xafiiskayga ama qolka aan deganahay Amnigiisa sugaan, Waxaa madaxtooyada gacanta ku hayay laamaha Amniga oo ah kuwa isku wada xidhan aniguna qof cusub oo meesha soo galay oo kale ayaan noqday. Waxaan ka fikiray haday wax dhacaan meeshaan ka baxsan lahaa , sidaa awgeed maalin ayaan dhahay gibiga madaxtooyada aan soo dhex wareego oo aan soo wada arko , waxay idhaheen Maya waa halis ciidanka madaxtooyada ilaaliya in ay qaar ku khaatijiyaan ayaa dhici karta , Sirdoonka ninkii haystay wuxuu isawirayay in aan marwalba halis ku jiro meesha kaliya ee aan ku badnaadi karana tahay in aan qolka iyo xafiiska udheexeeyo.”\nMudo ayaan maxbuus noocaa ah ahaa ,Xataa xafiiska shaqada aan qabanayo maadaamay shaqaaluhu wada ahaayeen kuwa ay sirdoonku keensadeen wax sir ah ma jirin go,aanka aan qadanayo wuxuu ahaa wax suuqa yaala maadamay kooxihii TPLF gacanta ku hayeen sirdoonka madaxtooyada maamulayay . Xataa ubadkaygii ayaa ucabsaday oo aan qurbihii ku Celiyay markaan dareemay in uusan Amnigoodu sugnayn, anigu habeen walba dhimasho waan ku tala gali jiray.\nKadib raysal wasaare ku xigeenka ayaan tashanay waxaan isla qaadanY in aan xaaladan lagusii jirin karin oo isku shaandhayn loo baahanyahay dhanka laamaha Amniga si isbadal dalka looga hirgaliyo.\nSirdoonku markay maqleen in aan isbadal samaynayno, waxay madaxdii sirdoonku boobeen hantidii dalka waayo ayaga kaliya ayaa ogaa gudaha dalka iyo qalab ka yaalay xafiiska sirdoonka,\nWax walba way rarteen inta aan ognahay waxaa ka badan inta aanan ogayn.\nKadib waxaan usoo jeesanay dhanka ciidanka qaranka oo qaybihiisa kala duwan 80% tigreegu gacanta ku hayeen\nJanaraalo, janaraal kuxigeeno ,koroneel, koroneel ku xigeeno,shiihale\nDaraja kaste waxaa ku qornaa qof tigree ah ‘\nDhibka ugu weyni wuxuu ahaa sidii waxaaasoo dhan loo badali lahaa .\nSafarkaygii iigu horeeyey waxaan go,aansaday in aan deegaanka soomaalida tago Lkn sirdoonku waxay idhaheen Waa lagu dili oo Alshabaab ayaa joogta ee ha tagin, Waxaan dhahay kuwa idalaya cadayn ma haysaan in ay halkaa joogaan, Haday jawaabtu Haa tahay Dee waa shaqadiiniiye soo qabta kuwaas , hadiise aad cadayn hayn, Shaqadayda ha iga horjoogsanina, Kadib sidii ayaa jigjiga ku tagay.\nSababta aan utagay waxay ahayd waxaan ogaa in la rabay in somalidu goostaan kadibna tigreegu goosto abaabulka koobaadna soomaalida laga dhigay kadibna dalkuba kala yaaco, Si aan ufashilino Ayaan jigjiga utagay shacabkana ulasoo kulmay.\nKadib markaan isbadalka iyo isku shaandhaynta bilawnay waxay iskugu tageen Maqale halkaas ayayna qorshe qas iyo rabshad joogta ah ka wadeeen , Waxay sameeyeen 113 dhibaato intaan xilka hayay Mar ay meel qarxiyaan, mar deegaanada shacbka isku diraan, mar qowmiyada afka isku galiyaan ,iyagoo lacag iyo kooxo udaacad ah adeegsana.\nBal ufiirso deegaanka axmaaradu wuxuu xad laleeyahay Oromada, waad aragteen Oromada iyo axmaarada meelaha xadka ah waa la isku diray. Dhanka axmaarada iyo banishaangul waa la isku dhuftay, dhanka axmaarada iyo canfarta waa la isku dhuftay canfartu waa la mid orormadu waa la mid, deegaan walba deegaanka uu xuduuda lalahaa waalagu dhuftay.\nDeegaan walba qowmiyada wada degen waa la isku diray Lkn deegaanka tigreega cidna iskuma dhicin, meelaha xuduuda, gudihiisana qowmiyadaha degen isma layn Sababtuna waxa weeye kuwa wax isku dirayaba maadaamay ayaga ahaayeen deegaankoodu nabad buu ahaa. Indha adaygooda waxayba dhihi jireen anaga uunbaa nabad ah deegaanada kale way gubanayaan!!! Oo yaa dabka ka dhex shiday deegaanada kale oo aan ayaga ahayn ?”\nWaxaa xigtay qarixii Addis Ababa iyo dilkii haajaalu oo ay aad uqorsheeyeen.\nTusaale gaaban deegaanka canfarta iyo soomaalidu way islaayeen dagaal soo noqnoqday Kadib madaxweynaha canfarta ayaa fikir yaab leh soo bandhigay…..”\nXigashow: Cabdisalaam sheekh Xassn\nMidnimo Web TV\nBy Wariye January 25, 2021\nTan iyo markii ay soo ifbaxday wararka la isla dhex marayo ee ku saabsan Dhalliyaro Soomaali...\nGuddoomiyaha Xisbiga Mucaaradka ah ee WADDANI Dr Cabdiraxmaan Maxamed Cabdilaahi Cirro oo dhawaan ka soo laabtay...\n(SLT-Kuwayt)-Amiirka dalka Kuwayt ayaa mar kale raysal wasaare u magacaabay Shiikh Sabaax Al-Khaalid Amiirka dalka Kuwayt...\nSweden Oo Xuduudkeeda Ka Xidhatay Norway\n(SLT-Stockholm)-Dowlada Sweden ayaa ku dhawaaqday inay xidheyso xadka ay la wadaagto dalka Norwey. Sababta ayaa ah...\nBy WariyeJanuary 25, 2021\nDiyaaradaha Dagaalka Ee Xambaara Madaxyada Nukliyeerka Ee Shiinaha Oo Galay Hawada Taiwan.\nCopyright © 2020 Somaliland Today.


Iran oo Mareykanka u jeedisay eedeyn la xiriirta Coronavirus\nMadaxweynaha Iran Hassan Rouhani\nMadaxweynaha Iran Hassan Rouhani ayaa maanta ku eedeeyey Mareykanka inay dalkiisa ku baahinayaan “cabsi” la xiriirta cudurka Coronavirus ee ka dillaacay.\nCoronavirus ayaa dalka Iran ku dilay 19 qof oo ka mid ah 139-ka qof ee uu saameeyey, oo uu ku jiro wasiir ku-xigeenka caafimaadka, taasi oo Iran ka dhigtay dalka labaad ee ugu dhimashada badan cudurka kadib Shiinaha.\n“Waa in aynaan u ogolaan America inay Coronavirus noogu darto fayrus cusub oo loogu yeero…cabsi darran,” ayuu Rouhani ka sheegay kulanka golaha wasiirada Iran ee toddobaadlaha.\nHadalka Rouhani ayaa yimid maalin kadib markii xoghayaha arrimaha dibedda Mareykanka Mike Pompeo uu Iran ku eedeeyey inay caburineyso akhbaaraadka ku saabsan cudurkan ka dillaacay dalkeeda.\nWaxa uu sheegay inay qarineyso heerka rasmiga ah ee uu gaarsiisan yahay cudurkan.\n“Mareykanka naftooda ayaa la xarbinaya Coronavirus. 16 kun oo qof ayaa u dhintay hargab hase yeeshee kama hadlaan dhimashadooda,” ayuu yiri Rouhani.\nIran ayaa tan iyo Arbacadii la tacaaleysay inay xakameyso cudurkan, markaasi oo ay ku dhowaaqday labadii qof ee ugu horreeyey oo ku dhintay magaalada Qom, oo ah xarun lagu barto diinta Islaamka, islamarkaana soo jiidata aqoonyahano “Xaj” u socda oo ka yimaada dibedda.\nMas’uuliyiinta ayaa xiray iskuullada, jaamacadaha, xarumaha dhaqanka, dhacdooyinka cayaaraha, waxaana shaqaalaha nadaafadda lagu daad gureeyey basaska, tareenada iyo goobaha dadweynaha.


Badhasaabka Gobolka Saaxil Oo Si Sharcidaro Ah U Bixiyay Dersin Ugaadh Ah, Madaarka Iyo Dekedda Berbera Oo Noqday Marinka Tahriibta Ugaadha Iyo Xayawaanka Duurjoogta – Araweelo News Network (Archive)\nBadhasaabka Gobolka Saaxil Oo Si Sharcidaro Ah U Bixiyay Dersin Ugaadh Ah, Madaarka Iyo Dekedda Berbera Oo Noqday Marinka Tahriibta Ugaadha Iyo Xayawaanka Duurjoogta\nHargeysa(ANN)“Dhibaato baddan iyo gacandhaaf ayaa lagu hayaa Ugaadha, cida ku haysaana waa dadka Somaliland, Ugaadha dalka ku nool qaar waa kuwa Hilibka cuna, sida Libaaxa, Shabeelka, waraabaha, Harimcadka iyo kuwo kale, xayawaan kale oo faraha baddan oo illaahay dalkan\nku beeray ayaa jira. Sida Deerada, Cawsha, Dabataagta Iwm, waana hanti qaranku leeyahay, mana aha inay masuuliyiinta qaranku u qaataan inay awood u leeyihiin bixintooda. “ sidaa waxa yidhi Agaasimaha Wasaaradda Xanaanada Xoolaha, Dhirta Deegaanka iyo Miyiga Maxamuud Muuse Xaaji Cabdi (Galaydh) oo shalay waraysi gaar ah siiyay Shebekada wararka ee Araweelonews iyo telefishanka Somaliland Space Chanel .\n“wayna jirtaa in dhibaato baddan iyo gacan dhaaf lagu hayo Ugaadha , tusaale ahaan waxa jiray harimcado lagu soo guray shandado. Laakiin nasiib wanaag waa la qabtay, waxay ahaayeen shan harimcad waxa la keenay halkan labadii yar yaraa way baqtiyeen, kuwii kalena Zuumka ayay ku jiraan. Nimanka Carabta ah ee waxan sitay waxa siiyay dadkeena , wayna baxsadeen markii la qabtay kuwii siiyay.”\n“Tobaneeyo ugaadh ah oo laga dhoofiyay Madaarka, waxa soo gudbiyay isu-duwaha gobolka Saaxil ana waan sii gudbiyay oo wasiirka ayaan u gudbiyay, wasiirkuna arrintaa wuu u gudbiyay Madaxweynaha, markaa kolay arrintaansi way dhacday waana la baadhayaa. Laakiin waxaan dadweynaha Somaliland iyo madaxda qarankaba u sheegayaa awooda cida hadyad u bixin karta hantida qaranka waa Madaxweynaha oo keliya sida uu dhigayo sharciga 094, walaa wasiir walaa Badhasaab ma bixin karaan.” Agaasimaha oo la weydiiyay cida bixisay ugaadhaa iyadoo aanay wasaarad ahaan waxba kala socon, waxa uu sheegay in Badhasaabka gobolka Saaxil Ramaax bixiyay, taas oo uu sheegay inaanay aqbalayn inay wixii ay qaranka masuulka uga ahaayeen ay bixiyaan Badhasaab iyo Maayar toona, isla markaana aanay aqbalayn masuuliyiinta sidaa u dhaqmaya.”\nAgaasimaha Wasaaradda Xanaanada Xoolaha, Dhirta Deegaanka iyo Miyiga waxa uu sheegay inay magaalooyinka Burco iyo Hargeysa dhowaan ka samaynayaan laba meelood oo Zoom lagu xanaaneeyo Ugaadha, sidoo kale ay ka samaynayaan gobolka Sanaag, gaar ahaan Buurta Daallo goobo dalxiis iyo Baarkino ah iyo sidoo kale goob weyn oo xayawaanka iyo duur joogta lagu xanaaneeyo.\nMr. Galaydh waxa uu sheegay inay ciidanka ilaalada xeebuha, Bilayska iyo maamulka madaarkuba si fiican ula shaqeeyaan, wuxuuna ku dheeraaday inay dadku ilaashadaan khayraadka dalkooda Ugaadha iyo xayawaanka kaleba, isla markaana loo baahan yahay inay dadku wax qabsadaan oo ay dedaal sameeyaan, wuxuuna isagoo ka hadlaya xaalufinta deegaanka sheegay in dhirta, Xoolaha iyo dadku aanay kala maarmayn oo aanay noloshu jirayn haddii la waayo neefka iyo geedka. Sidaa darteed ay dadku ilaashadaan deegaanka la xaalufinayo.\nSidoo kale waxa uu xusay inay wadaan qorshayaal harooyin waaweyn oo ilaa labaatan haro ah laga hirgelinayo dalka gobolada oo dhan, kuwaas oo ay soo sahamiyeen wasaarad ahaan dhowaan, isla markaana la bilaabayo dhowaan hawshooda, isagoo xusay inay hawshaa dhinac socdaan seerayaal waaweyn oo iyagana laga hirgelinayo dalka oo dhan.\nWuxuuna digiin usoo jeediyay dadka tuulooyinka ka samaynaya meelaha aan ku haboonayn, kuwaas oo uu sheegay inay khaatiyaan ka dhigeen deegaanka, wuxuu soo bandhigay qoraal digreeto wasaaradu soo saartay oo lagu mamnuucayo arrintaa oo sida uu sheegay ay dabada ka wadaan hay’addo sida WFP oo aan waxyeelo mooyee dalkan iyo dadkan waxba u qaban, kuwaas oo dadka u sheega inay Raashin siiyaan. Laakiin aan waxba siin ee dadkii gobolada kusoo lugooyay magaalada caasimada ah ee Hargeysa.\nMr. Galaydh waxa kaloo uu sheegay inay deegaanka dhibaato iyo fidmo ku hayaan dad ka yimaada qurabaha oo uu sheegay inay meesha ay laba waxarood ku arkaanba odhanayaan inay lacag yar bixiyaan Beer ayaan ka samaynayaa, wuxuuna sheegay in aanay dadk noocaa ah ee qurbaha ka yimaadaa fidno kusoo kordhin dadka iyo dalka.\nBileyska Somaliland ee magaalada Berbera ayaa gacanta ku dhigay todobaadkii hore Harimcado la doonayay in si tuugo ah looga tahriibiyo Madaarka Berbera, kuwaas oo la doonayay in la saaro diyaarad tegaysay dhinaca magaalada Dubai ee dalka\nPublished April 17, 2011 By info\nTaliyaha Ciidanka Bilayska Somaliland Oo Sheegay Inay Maxkamad Geynayaan Koox Ciidanka Ah Oo Amardiido Sameeyay\nXukuumadda Imaraadka Oo Madaxweyne Siilaanyo Ku Martiqaaday Casuumad Balaadhan Oo Ay Ka Qaybgaleen Shirkado Caalami Ah Iyo Wefdiga Oo Dalka Dib Ugu Soo Laabanaya


Antoine Griezmann oo la barbardhigay saaxiibkiis Mbappé, laaciibkaa Juventus ee Cristiano Ronaldo – Gool FM\n(Atlético) 09 Okt 2018. Weeraryahanka reer France iyo kooxda Atlético Madrid ee Antoine Griezmann ayaa sheegay inay muhiim tahay in laacib kasoo jeeda dalka France uu ku guuleysto abaal marinta xiisaha badan ee Balón de Oro.\n“Ku guuleysiga koobka aduunka 2018, waa arin cajiib ah, ma jirin wax hadal ah, wax walba waxaa ka buuxay dareen, ma ogaaneysid meesha aad aadi karto, ma waxaad u tagtaa taageerayaasha, qoyskaaga ama saaxiibadaa”.\n“Kylian Mbappé wuxuu i xasuusinayaa Cristiano Ronaldo xiligii uu ku sugnaa kooxda Manchester United, wuxuu ka ciyaari jiray garbaha isagoo aanan dooneynin inuu dhaliyo wax gool ah”.\n“Lakiin hadii xidiga reer France uu ku biiro Real Madrid, wuxuu dhalin doonaa ugu yaraan 50 gool”\n“Anigu ma barbardhigi karo xirfadeyda kubada cagta xidigaha Cristiano Ronaldo iyo Lionel Messi, waa laba halyeeyo dhab ah, sanad kasta waxay joogaan halkan, waxay dhaliyaan 50 gool xili ciyaareed kasta, waxay ku guuleysteen koobab iyo abaal marino badan ee Balón de Oro”.\n“Balón de Oro, aniga ahaan wuxuu ii yahay riyo, waa abaal marinta ugu fiican ee taariikhda, waxaana jira xidigo badan, waxayna noqon doontaa riyo aad kaga mid noqon doonto kuwa horey ugu soo guuleestay abaal marintan”.


Madasha Wadatashiga Qaran Oo Loo Gudbin Doono Qorshaha Ugu Dambeeya Ee Doorashooyinka – Goobjoog News\nGuddiga doorashooyinka ayaa la filayaa in horraanta bisha soo aadan ee August ay madasha wadatashiga qaran usoo gudbiyeen qorshaha ugu dambeeya ee doorashooyinka.\nWasiirka wasaaradda warfaafinta xukuumadda Soomaaliya Maxamed Xayir Maareeye oo la hadlay wakaaladda SONNA wuxuu sheegay in 2-da bisha soo aadan magaalada Muqdisho uu ka dhici doono shirka madasha wadatashiga qaran kaasi oo arrimo badan looga hadli doono.\nWasiirka oo hadalkiisa sii watay ayaa sheegay in madaxda dowladda ay ku adkeysanayaan in doorashada ay ku dhacdo waqtigii loogu talo-galay.\nSidoo kale wasiir Maareeye ayaa rajo ka muujiyey in shirka madasha ee bisha soo socota ka dhici doona magaalada Muqdisho kasoo baxaan natiijooyin muhiim ah.\nShirkii ugu dambeeyay ee madasha wadatashiga qaran ku yeelatay magaalada Bayadhabo ayaa waxyaabaha aadka la iskula fahmay waxaa ka mid ahaa in doorashada ay ku dhacdo waqtigeeda, iyadoo lasoo saaray jadwalkii doorashada.\nInkastoo jadwalkaasi lasoo saaray hadane sidii loogu talo-galay illaa hadda uma aanu dhaqan gelin jadwalkaan, iyadoo laga digayo in dib u dhac ku yimaado waqtiga doorashada loo ballansan yahay.\nMaamulka Hirshabeelle Oo Yeeshay Miisaaniyaddii Ugu Horeysay\nAqalka Sare Oo Ansixiyay Sharciga Hanti Dhowrka Guud Ee Qaranka\nRweeyo ktxdwm is there a generic for cialis cialis pill\nZmnhsc rhiurh cialis without prescription cialis price costco\nVqrjzv orcwwn Generic viagra cialis on line\nYpvbaj ardfja ed meds prices of cialis\nQgempb rcknpu cialis pills cialis generic...\nHttsfx jitgox cialis online buy generic cialis...\nQkkadj unimdm buy cialis cialis 20mg...\nMmuxps yacuhr cialis cost cialis coupon cvs...\nfree live mobile sex cams [url=https://sexcams00.site]sexcam...


Daawo: Imaamka Mudullood oo caddeeyey saxiixaha rasmiga ah ee kursiga 'uu ku guuleystay' Yaasiin Farey - Idman news\nMuqdisho (Caasimada Online) – Imaamka beelaha Mudullood Imaam Maxamed Yuusuf ayaa si adag uga hadlay dooda ka taagan doorashada kursigii uu ku soo baxay Agaasimaha KMG ah ee NISA Yaasiin Farey, kaas oo tirsigiisu yahay Hop#067, waxuuna ka mid yahay kuraasta golaha shacabka ee doorashadooda lagu qabtay Dhuusamareeb.\nImaam Maxamed Yuusuf ayaa caddeeyay in hanaan sax ah aan loo maamulin doorashada kursugaas, iyadoo la garab maray nabaddoon Cali Jeesto oo masuul ka ah saxiixa kursigaas.\n“Waxaan halkaan ka cadeynayaa in Cali Jeesto uu odayga Waceysle yahay, dowladda waxaan leeyahay yaan lagu sirmin ninkaas Cali ah, qolada guddiga khilaafaadka waxaan lee yahay war na-warsada aan inla toosinee waxa qaldamay, anaga waxaan rabnaa dowlad ku dhisanta hanaan sax ah,” ayuu yiri Imaam Maxamed Yuusuf.\nImaamka ayaa fariin u diray guddiga xalinta khilaafaadka oo haatan ay hor taallo dacwada kursigaas ay beesha Waceysle ku doodeyso in la boobay, waxuuna kula taliyey in xaqa iyo baadilka ay dadka u kala saaraan.\n“Qoladiina khilaafaadka fartaa inku godneed ayaantaan, waxaa la dinka rabaa inaad wax saxdaan, xalay waxaan maqlaayey Ra’iisul wasaaraha oo idinla dardaarmaaya, waxaa la idinka rabaa wixii qaldamay inaad saxdaan, sidoo kale waxaan cadeynaa in Cali Jeesto yahay duqa Waceysle,” ayuu yiri Imaamka beelaha Mudullood Maxamed Yuusuf.\nPrevious Macnaha weyn ee ku jiray qoraalkii mucaaradka iyo xaalada Muqdisho geli karto\nNext DEG DEG: NISA oo Muqdisho ku dishay 12 xubnood oo ‘Al-Shabaab ah’\nGudoomiyaha Gobolka Hiiraan Cali jayte “gollaha wasiiradda shabaab ayay u furaay…\n35 mins ago Mohamoud\nOpinion: The 60%-40% portfolio will deliver anemic returns over the next decade — here’s how to adapt January 29, 2022


Qarax ka dhacey Xaafada Sheelare ee degmada Xamar jajab – idalenews.com\nQarax ka dhacey Xaafada Sheelare ee degmada Xamar jajab\nQarax ayaa saakay ka dhacay xaafada Sheelare oo aan sidaas uga fogeyn xarunta uu ka socdo shirka ansixinta dastuurka ee Akademiyada Ciidanka Booliiska ee General Kaahiye ex- Dugsigii Sare ee Booliiska (Scoula Polizia). Qaraxaasi ayaa la sheegey inuu ahaa mid wadada dhinaceeda la dhigey oo la doonaayey in waxyeelo lagu geysto balse sida ay wararku sheegayaan ma jiraan cidna wax ku noqotey marka laga reebo bisad halkaas ku sugneyd oo waxyeelo soo gaartey.\nMarkii qaraxaasi dhacey ka dib, ciidanka booliiska iyo kuwa AMISON ayaa halkaas soo buux dhaafiyey kuwaas oo barar koontorool ku lahaa meelo aan sidaas uga fogeyn halka qaraxu ka dhacey.\nSidoo kale, Gudoomiyaha degmada Xamar Jajab ayaa yimid goobta qaraxu ka dhacey, waxuuna saxaafada u sheegey in ay weli baaristu socoto, cid loo qabteyna aysan jirin, laakiin saxaafada loo soo gudbin doono waxii warar ah oo arrintaas la xiriira.\nMa jirto ilaa iyo hadda cid sheegatey masuuliyada qaraxii maanta balse magaalada Muqdisho ayaa waxaa ka dhaca qaraxyo musliyadeedu sheegtaan Ururka Al-Shabab. Qaraxyada ka dhaca magaalada ayaa inta badan waxyeelo ka soo gaartaa dad shacabka oo aan waxba galabsan oo wadada maraaya.\nIdale News Oline (INO) – MOGADISHU\nHenry Bellingham, Wasiirka Afrika Ee dowladda Ingiriiska oo aad u dhoweeyey warbixintii Monitoring group ee Somalia